Чилонзор тумани “Тинчлик” масжидининг имом хатиби Шермурод Тоғай (Алишер домла) ўзининг Facebook даги саҳифасида ўзбек поп мусиқачиси 30 яшар Муниса Ризевани танқид қилди.\n“Оммавий маданият” ва “Ғарб тамаддуни”ни танқид қилувчи ўгитлари билан танилган Шермурод Тоғай 7 декабр куни ўз саҳифасида мана бу ëзувни қолдирди:\n“Муниса деган бир эстрадачи бор экан. Ҳаёсиз қилиқлари, шаҳватни қўзғайдиган, ҳирсни жунбушга келтирадиган қилиқларини кўриб ҳайрат ёқамни ушлабман. Уни барча ёш қизлар яхши кўрар экан. унга ўхшашни орзу қилар экан. Тўғриси ғарблик ҳам бу артиснинг олдида ип ечолмайди.”\nОдамнинг табиатидаги “ҳайвоний ҳирс”ни жиловловчи омил ҳақида ўгит берган имом ҳатиб “Шўролар каллангни оламан деган маҳалда ҳам хотин қизлар юзларини очиб” кўчага чиқмаганини эслайди:\n“Ўз кўзим билан кўрганман. Бир шундай эшон бобо хотинини Москвич машинасида олиб кетаётганда ГАИ тўхтатиб. «Аёлингиз юзини очсин», деганда «Аввал бошингдан воз кеч, сўнгра хотинимнинг юзини кўрасан «, деган. Қўрқиб қолган ГАИ қўйиб юборган. Ўша даврда, даҳрийлар даврида иймони бут одамлар мана шундай бўлишган.”дея ëзади Шермурод Тоғай.\nАйни пайтда Муниса Ризаевани “шаҳват қўзғатувчи” дея айблаган имом-ҳатибнинг Янги “юртбошига” ëзган мадҳияси тармоқларда муҳокамага сабаб бўлмоқда..\nEltuz.com нашридаги Art-durbin рукнига мақолалар ëзадиган блоггер Акмал Ризаев бу ҳолатни изоҳлаб икки жиҳатга эътибор қаратди:\n«Биринчидан бундай риторика, яъни давлат раҳбарига мадҳия ëзиш ва эстрада қўшиқчисининг сексуал жозибасига расмий муфтийнинг эътироз билдириши янгилик. Бу ҳудди Рим папаси Мадоннани танқид қилгани каби ҳолат. Бундан атиги уч ой олдин Ўзбекистонда бундай танқидни расмий имом тарафидан айтилиши деярли мумкин эмас эди. Иккинчидан расмий дин арбоби мустақил Ўзбекистондагидан кўра, совет даврида диний эркинлик кўпроқ эди деган муждани айтмоқда. Бу Ўзбекистонда ўзига ҳос жасорат. Қизиғи шуки имом совет давридаги диндор тарафидан рўмол ечишни талаб қилган милиционерни калласини олишга қилинган таҳдидни ижобий ўрнак сифатида келтиради. Шу ўринда Ўзбекистон мустақил бўлган илк йилларда Наманганлик диндорнинг милиция бошлиғининг калласини кесиб кетгани билан боғлиқ воқеани эслаш жоиз», дейди блоггер.\n“Тинчлик” масжидининг имом хатиби Шермурод Тоғай фикрлари сўз ва ифода эркинлигининг Ўзбекистонда кенгаëтганлигига мисол дея эътиборимизни қаратган Ризаев масаланинг бошқа тарафини ҳам айтади:\n«Иккиюзламачилик ҳақида гапирмоқчи эдим. Муниса Ризаевани танқид қилиш осон ва жоиз. Буни ортидан штраф санкциялари келмайди. Лекин айни имом Шавкат Мирзиëев конституцияни бузиб жиноят кодексининг энг камида битта моддаси яъни 159 моддаси бўйича жазога тортилишини айтмайди. Майли айтмасин, ундан таъмамиз ҳам йўқ, зотан расмий мақоми бор. Аммо бу имом Мирзиëевни янги юртбошимиз дея мақтаб шеър ëзиб саҳифасига қўйди. Бу имом ҳеч бўлмаса ўз ақидасига риоя қилса, яъни мақтов фақат худога аталишини ичдан англаганида бунақа қутблашган гапларни айтмас эди», дейди блоггер.\nҲозирча Муниса Ризааева, “Тинчлик” масжидининг имом хатиби Шермурод Тоғайнинг, хонандани «шаҳватни қўзғатувчи» деган айбловига жавоб бергани йўқ, имомнинг янги «юртбошимизга дуо» деб атаган шеъри эса, Шавкат Мирзиёев ҳокимиятни тўлиқ эгаллаган ва унинг шаънига мадхиябозлик риторикаси авжига чиққан 5 декабр куни пайдо бўлди.\ndata-title="Мирзиëевни мақтаган имом қўшиқчи Мунисани танқид қилди" data-description="Чилонзор тумани “Тинчлик” масжидининг имом хатиби Шермурод Тоғай (Алишер домла) ўзининг Facebook даги саҳифасида ўзбек поп мусиқачиси 30 яшар ..." data-image="https://eltuz.com/wp-content/uploads/2016/12/rasm2091.jpg" data-url="https://eltuz.com/kundalik/198015/" data-services="facebook,odnoklassniki,twitter,telegram" data-counter="ig">\nБу Силиври шаҳри. Террорчилар сақланадиган қамоқхона жойлашган бу шаҳар Туркиянинг Оврупа қисмида жойлашган ва унинг қирғоқларини Мармара денгизи сувлари ...\nРТдан ваъз: Бизни бошқараётган ҳайвонлар\nБарчага марҳабо. “Элтуз”чилар дам олишдан қайтяпти бирин-кетин. Ишни бошлашдан олдин соатларни тўғрилаб олсак. 1. Рассом ТУЗ Ўзбекистонда мажбурлаб вакцинация ...


Ўзбекистонда ҳар ўн йилда аҳоли рўйхатдан ўтказилади » Ўзбекистон янгиликлари – Zamin.uz\nЎзбекистонда ҳар ўн йилда аҳоли рўйхатдан ўтказилади\nЎзбекистонда ҳар ўн йилда аҳоли рўйхати ўтказилади. Бу ҳақда Давлат статистика қўмитаси раисининг социал статистика бўйича ўринбосари Маҳмуджон Зиёдуллаев баёнот берди. Бу ҳақда «1News»га таяниб «Дарё» хабар берди.\nАҳолининг жорий сони ҳақида гапираркан экан, у охирги 9 ой якунларига кўра Ўзбекистон аҳолиси сони 32,5 миллион кишини ташкил этишини билдирди. Шуларнинг 523 минг нафари ҳисобот даврида туғилган, 116 минг нафари эса ҳаётдан кўз юмган.\nНикоҳлар сони 192 мингтани, ажрашишлар сони 23 мингтани ташкил этди.\nЎзбекистонга доимий яшаш учун келган сони 120 минг кишини ташкил этди. 136 минг фуқаро бир вилоятдан бошқасига ёки бошқа давлатга чиқиб кетди.\n13:27 Ўзбекистонда 9 минг нафар киши 100 ёшдан ошган


Исмлар сонини ҳисоблашга кетган вақт: 0.013359 сек.\n1635 Синоним: Номаълум Ўз вариантингизни киритинг.\n526 Синоним: Номаълум Ўз вариантингизни киритинг.\n988 Синоним: Абди Ўз вариантингизни киритинг.\n657 Синоним: Номаълум Ўз вариантингизни киритинг.\n1 2 3 4 5 Кейинги ⇨ Охирига (79)


Ўрисдан ўзилмай туриб, ўрисга илашдик – mulkdor.com\nЎрисдан ўзилмай туриб, ўрисга илашдик\nOctober 22 2018, 12:10 МақолаларЎзбекистон\nКошки, шовунизм билан, айниқса, бугун улар заҳарланмаган бўлса…\nКатта қадамлар…, катта фалокатни ва Путинизм ботқоғини ўртасига олиб бормас эканми, бизни?!!\nМана ўтмишдаги сотқинликларнинг ҳеч бир шаклда очиқланмай келиши, Ғофур Ғулом, Абдулла Қаҳҳор ва яна минглаб Зиёли Сотқинларнинг номлари қизил чизиқ билан ҳеч бир шаклда очиқланмай келишидек ишлар ҳам, биз ҳеч қачон мустақил бўлмай келаётганлигимизни билдиради!\nБизнинг орамизда бир гап юради:\n«Сотқин ва мафкура қуллигига хизмат қилган Номларнинг орқасида болалари бор» эмиш.\nТўрт-беш сотқинларнинг болалари (уларнинг юрагида фидоийларга нисбатан доим яширин кин сақланиб келинмоқда) ҳимоя остига олинади-ю, бутун бир халқнинг тақдири масаласи жимжитлик, мавҳумлик, зимистонлик қаърига отилиб, яшайвериладими?!\nСотқин ва мустамлака мавкурасининг ашаддий ҳарбийси бўлган Чекист (қабр тошига ҳам,айнан ёзилган) қабрини шунчаки осиб қўйган эди. Унинг номини, ифлослигини билган бир опамиз олдиндан ҳимоя қилиб чиқибди. Шунчаки, сурат осилган эди, халос! Аслида,миллион- милион аҳолининг суякларини хандакларга отишда шу одамнинг «катта» хизмати бор. Қабрини бетонлаб, шуваб қўйишибди.Унинг қабрини ҳам, бузиб ташлаш лозим. Хоинларнинг қабрини ҳам очиқлаш айб эмиш? Унда уйингизга олиб бориб яшириб қўйинг!\n(Опани айтишича баландпарвоз гапларим ўзимга сийлов эмиш. Баланд Ўзбекни энангникига тиқди бу Фалонча «бек» эрларинг!!! Яна бу ишлар тўхтамаяпти…)\nБугунги гапимиз Путинизм хавфи тўғрисида эди.\nБўлмаса, Аёллар белига белбоғ тақади!!!\nБир -биримиз билан урушиш керак эмас! Анвар Назирдек миллатсевар йигит ўз юртига, Ватанига содиқ.У бўлажак хавфдан хавотирларини ўртоқлашмоқда! Кейин чет элга қочиб бориб гапиргани ҳам йўқ! Биз шундай қилишимиз керак-ки,энг юқори,холис Бутун Жаҳон Фанлар Академияларининг фикрларини,ўша жароённинг бўлажак ишларини омма билан баҳамжиҳат, муҳокама қилиб боришимиз керак!\nЭлимиз ҳам юртимизда нималар бўлиши мумкинлигини, бўлажак ютуқ ёки фожиалар нималардан иборатлигини аниқ фикрлар билан билиб бориши керак. Бизнинг ишимиз АЭСга алоқадор олимларни, мутахасисларни топиб уларнинг фикрини,интернетга жойлашдан иборат. Керак бўлса, бутун дунёни жалб қилишимиз лозим.Таржима қилиш керак! Бир -биримизни муҳим ўзгариш олди-да ҳақорат қилаверишдан фойда йўқ!\nЖипислашмоқ керак!! Бизга руслар айёрлик қилганликларини ҳам кўздан қочириш керак эмас!!!\nАлбатта, уларнинг етук мутахисисларини тан олиш керак. Лекин шпионлик, ичидаги қораликни бизга қилишларига асло йўл қўйиб бўлмайди! Сиёсатида тажаввуз элиментлари етарли уларнинг! Бизни бу баҳона билан бизга яна илакишиши ҳам ўта хавфли! Имкониятларни жуда чуқур ўрганиш керак! АЭС орқали бизга кўп ташвишлар олиб келиши ҳам мумкин, эҳтимоли катта.\nБуюк хавф бу!!!\nБуюк энергиянинг буюк хавфи!!!\nГЭС лар бизнинг электрга бўлган талабимизни қондиролмаётган экан. АЭС қурилиши арзон ва катта энергия экан. Буни ҳам эътиборга олишимиз керакмикан…\nХуллас, кўп ўйлаш ва ўрганишга эҳтиёжимиз бор!!!\nҲукумат ўзбекистонлик ишчиларни хорижга юборишни ...\n“Ўзбекистон меҳнат муҳожирларини Германия, Қозоғистон ва Уммон Султонлигига ишга йўллаш масаласини кўриб чиқмоқда” –деб хабар беради BBC Uzbek нашриёти. (more…)\nБизнесMarch 13 2018, 05:03\nПрокурорнинг ваъдасига ишониб ўзбекистонга ...\nАка-ука Аброл ва Шуҳрат Дўсмуҳаммедовлар Тошкент аэропортида. 2018, 28 май. Беш йилдан буён қидирувда бўлган тошкентлик ака-ука Аброл ва Шуҳрат Дўсмуҳаммедовлар қамалмаслиги ...\nИнсон ...June 1 2018, 05:06\nБўлинганни бўри ер…\nБолалигимда қишлоғимизда оёқ кийимлари ишлаб чиқариладиган фабрика ишга тушган эди. Халқ тилида “Обувной” деб номи чиққан бу фабрикага бизнинг ва атрофдаги қишлоқлардан ...\nАхлоқMay 3 2019, 03:05


18:58 12.07.2020 (Янгиланган 19:00 12.07.2020)\nКуни кеча Америка президенти Дональд Трамп сиёсий технолог Рожер Стоунни қамоқдан озод қилишга қарор қилди.\nБуни АҚШ тарихидаги бурилиш нуқтаси деб ҳисоблаш мумкин – бу билан Америка сиёсий ҳаёти “англосаксон модели”нинг қай бир маънодаги чегараланган расмий режимидан, боши анчадан бери фуқаролар урушидан чиқмаётган Жанубий Американинг бирон бир банан республикаси ёхуд Яқин Шарқ давлатига тобора ўхшаб қолмоқда.\nСтоун - Америка президентининг эски ҳамкори. “Трампнинг Россия учун фаолияти” бўйича тергов доирасида у “конгресс олдида сохта гувоҳлик бергани”, шунингдек, прокуратура гувоҳларига таъсир кўрсатишга ҳаракат қилгани ва “адолатга тўсқинлик қилгани”га, яъни Америка прокурорлари Оқ уйда Россия агентларини қидиришга қаратилган “жодугарларга қарши ов”га қаршилик кўрсатгани учун 40 ойлик қамоқ жазосига ҳукм қилинди. Стоун унга ва унинг оиласига кучли тазйиқ ўтказилганига қарамай, президентга туҳмат қилишдан бош тортгани учун “Трамп учун жафо чеккан” деб ном қозонди.\nRuptly / YOUTUBE/U.S. Department of State\nНега Трампнинг қарорини босқичли деб ҳисоблаш мумкин.\nУмуман олганда, Ғарбий (Америка) бошқарув тизимининг улкан устунлиги элита ичидаги можароларнинг барча иштирокчилари бир неча асосий қоидаларга риоя қилишида эди. Биринчидан, ички сиёсий можароларда рангли инқилоблар технологиясини қўллаш мумкин бўлмаган. Иккинчидан, элита ичидаги можароларни ҳал қилишда, аслида миллий хавфсизликни ҳимоя қилиши керак бўлган давлат тузилмаларидан фойдаланиб бўлмасди. Учинчидан, бутун тизим барқарорлигини ва унга сайловчиларнинг ишончини сақлаб қолиш мақсадида суд қарорлари ҳурмат қилиниши керак бўлган. Бу ички сиёсий кураш оқ қўлқопларда ва олийжаноблик тамойиллари асосида олиб борилишини англатмаган, аммо қандайдир даражада ўзаро ҳурмат, шунингдек, қариндошларни таъқиб қилишдан воз кечиш ва сиёсий мухолифларни жисмоний йўқ қилишга (ёки қаматишга) уринишдан воз кечиш ҳақиқий фуқаролик урушларидан ҳимояни таъминлаган ва кейинги ғолибга сайловлардан кейин вайронага айланган ва қонга буланган эмас, аксинча, ҳақиқатан кучлик мамлакатни бошқаришини кафолатлаган.\n2016 йилда сиёсий рақибларни таъқиб қилиш бўйича тақиқдан воз кечилди: Трамп кампаниясининг шиори “Уни қаманг!” бўлди (Ҳиллари Клинтон назарда тутилган), демократлар эса, ўз навбатида, Трамп ва унинг бутун оиласи ўз ватанларига хиёнат қилганлиги ва Путинга ишлашда айбланиб (аниқ сохта айблов билан) панжара ортига кетишини очиқчасига орзу қиладилар.\n2016 йилги сайловлар билан бир вақтда, ички сиёсий курашда махсус хизматлардан бевосита ва кенг миқёсда фойдаланиш бўйича (олдинлари камдан-кам ҳолларда бузилган) тақиқдан ҳам бутунлай воз кечилди: ФБР ва ЦРУ бошлиқлари Трамп ғалаба қозонган тақдирда “кафолат” яратиш йўлида очиқчасига иш олиб борди ва бу “кафолат” “рашагейт”да ва “украинагейт” учун навбатдаги импичментга уринишда қўлланди, ва бу иккала мутлақо ақлсиз амалиётдан Америка жамиятининг бир қисми ларзага келди: жамият ўз хавфсизлик кучларига сўзсиз ишонишга ва уларнинг сиёсий фитналигига оид ҳар қандай шубҳаларни асоссиз назариялар сифатида чиқариб юборишга одатланиб қолди.\nРангли технологиялардан фойдаланишнинг дастлабки белгилари ва ҳокимиятни эгаллаш учун тартибсизликларнинг “синови” бундан бир неча йил олдин ҳам қайд этилган, аммо фақатгина 2020 йилда “кўча”дан фойдаланиш тақиқига барҳам берилди: Американинг деярли барча йирик шаҳарларида бўлиб ўтган тартибсизликлар яққол аксил-президент ҳусусиятга эга бўлди ва улар демократчи-сиёсатчилар томонидан очиқчасига қўллаб-қувватланган қотиллик ва вандализмлар билан ҳамоҳанг бўлди.\nАҚШ сиёсатида “Анфан террибл” (шўх, эрка-таҳр.) мақомига эга Трампнинг ўзи ҳам ўз шахсий твиттерида махсус хизматлар, демократлар, судьялар ва ОАВларга қарши оловли чиқишларида обрўсида туриб, бир қатор “қизил чизиқлардан” кечиб ўтмагани ғоят ҳайратлантирди. У кўчадаги намойишларни бостиришда ўзига содиқ махсус кучларни, сиёсий таъқиблар учун прокуратурани жалб қилмади ва ҳаттоки қамоқда сақланаётган ўзининг судланган тарафдорларини қутқариш учун ўзининг авф этиш имкониятларидан фойдаланишни рад этди, чунки улар Трампга хиёнат қилишдан бош тортдилар, ва бу ерда генерал Флинни (миллий хавфсизлик бўйича маслаҳатчи ва Трамп сайлов штабининг асосий мутахассиси) ва сиёсий технолог Рожер Стоунни эслаш кифоя.\nҚўрқув, ёки заифлик, ёки Трампгача бўлган сиёсий тизимни сақлаб қолиш истаги билан тушунтириш мумкин бўлган Трампнинг “Жанубий Америка қоидаларига мувофиқ ўйнашни” истамаслиги, кўпчилик орасида, шу жумладан президентнинг ўзини ҳимоясиз ва алданган деб ҳис қилган юқори мартабали ёки таниқли тарафдорлари орасида катта умидсизликни ва ҳатто нафратни келтириб чиқарди. Мана энди президент, жуда кеч бўлса ҳам, улар томон ёндошди.\nТрамп Обамани давлатга хоинликда айблади\n"Америка овози"нинг хабар беришича: "АҚШ президенти Дональд Трамп, унинг узоқ йиллик дўсти ва маслаҳатчиси жазони ўташ учун қамоқхонага кетишидан бир неча кун олдин Рожер Стоунга чиқарилган ҳукмни юмшатди. Оқ уйнинг баёнотида шундай дейилади: “Рожер Стоун анча жабр кўрди ... Унга ва бу ишдаги бошқа кўплаб инсонларга ҳам адолатсиз муносабатда бўлишди. Рожер Стоун энди озод!”\nТрампнинг узоқ вақтдан бери душмани, республикачи сенатор Митт Ромни, бу қадам Америка сиёсатининг “эски қоидалари” нуқтаи назаридан қандай қабул қилинишини тушунтирди:\n“Мисли кўрилмаган тарихий коррупция: АҚШ президенти, президентни ҳимоя қилишда сохта гувоҳлик бергани учун судда хукм чиқарувчиларнинг қарори билан маҳкум қилинганга ҳукмни юмшатди”.\nСенатор Ромни шакл нуқтаи назаридан ҳақ, лекин моҳияти бўйича ноҳақ - агар Трамп сайлов штаби вакиллари сиёсий репрессияларга дуч келган, бошидан охиригача сохта бўлган “Америка сайловларига Россиянинг аралашуви” бўйича тергов бўлмаганида эди, унда президент ҳеч қандай шов-шувли қарор чиқармаган бўларди. Энди эса АҚШни банан республикасига айланишининг барча унсурлари тўпланди: махсус хизматлар сиёсий буюртмаларни бажармоқда, судлар эса сиёсий қарорлар қабул қилмоқда.\nCOVID-19 сабаб барча черков хизматларини бекор қилган, аммо шу билан бирга ирқчиликка қарши курашни рўкач қилиб оммавий вандализмага руҳсат берган демократик партия тарафдори бўлган мэрдан бошлаб, АҚШ президентигача бўлган ҳар бир амалдор “дўстларга - ҳамма нарса, душманларга – қонун” тамойили билан яшамоқда. Сиёсий рақиблар ва уларнинг оддий тарафдорларини ёмонлаш ва одам қаторидан чиқариш шунчалар кўпайдики, бу вазият 2013 йилдаги Украинани ўхшата бошлаяпти. Кўчаларда тўқнашувлар бўлиб ўтди, шу қаторда оммавий ғалаёнлар ва баъзи шаҳарларда бутун бошли кварталлари ёқиб юборилди. Унча ёқимли бўлмаган ушбу манзарада мамлакатни парчаланиб кетишига нима етмаяпти? Албатта, можаронинг иккала томони ҳам яхшилик ва ёмонликнинг сўнгги жанги сифатида қабул қилаётган президентлик сайловлари, унда нафақат шартли Трамп ёки Байден учун, балки барча иштирокчилар учун асосий ставка - уларнинг ҳаёти ва эркинлиги.\nБузилиб бўлган сиёсий тақиқларни қайта санаб ўтиш - сайловда ютқазган шахс ўтмишдаги имконсиз нарсани амалга ошириши кутилаётган сценарий фойдасига аҳамиятли далилдир: у шунчаки сайлов натижаларини тан олмайди ва ҳокимият учун кураш энди кўчада, қўлларда қурол билан олиб борилади. Буни Трамп ҳам, Байден ҳам амалга ошириши мумкин. Кўп йиллар олдин Америка ички сиёсий курашида “қизил чизиқлар”ни белгилаб қўйган Америка доно элиталари айнан шундай сценарийнинг олдини олишга ҳаракат қилишган. Аммо империя якунида одоб-ахлоқ қоидалари бузилиши одат тусига кирган, бу қоидабузарликларнинг оқибатлари ўзини тез орада намоён қилади.\n13:48 29.09.2020 (Янгиланган 15:04 29.09.2020)\n18:02 28.09.2020 (Янгиланган 18:03 28.09.2020)\nТОШКЕНТ, 28 сен — Sputnik. Сўнгги пайтларда “Шимолий оқим-2” қурилиши якунланиши муаммоси ортидан тез-тез оммавий ахборот воситаларида шундай фикрлар янграмоқда: “Россия етказиб беришисиз Европа Американинг қиммат суюлтирилган табиий гази (СТГ) учун кўп ортиқча пул тўлайди”. Ушбу фикр танқидчилари кулимсираб дейишмоқда: қаранг, ўша Америка СТГ Европа газ биржасида қолган бошқа газлар сингари ўша нархларда (ҳозир эса умуман – жуда арзон) сотилмоқда.\nКим ҳақ? Ҳаёт ҳар доимгидек оддий схемаларга қараганда мушкулроқ: ўрганиб чиқишни таклиф қиламиз.\nАввалига эслатиб ўтамиз, “Шимолий оқим-2”, асосан, Украина транзитининг катта қисми ўрнига бунёд этилмоқда, чунки келажакда Россия гази экспортининг сезиларли ўсишини кутишга тўғри келмайди (сўнгги йилларда биз кўрган “стандарт” 200 миллирад кубометр билан таққосланганда). Бунинг устига Украина транзити (ҳар ҳолда ҳозирча) ҳозирги ҳажмлардан кўпроқ ташишга имкон беради. Шу боис, талаб ва таклиф мувозанати томонидан ҳеч нарса ўзгармайдигандек.\nТабиий газ энг истиқболли ёнилғи бўлса, нега 2020 йилда унинг нархи пастлигича қолмоқда?\nҚолаверса: Украина транзити тўрт йилга тўланган (йилига 40 миллиард кубометр), “Шимолий оқим-2” эса 55 миллиард қувватига эга бўлади. Яъни мулоҳаза юритишнинг ушбу босқичида “Шимолий оқим-2”ни қуриб битказишдан буткул фаразий воз кечиш ёки номуайян муддатга “Газпром”нинг аниқ молиявий йўқотишларига олиб келади, холос (ахир қурилишдаги катта маблағларни шунчаки ҳисобдан чиқаришга тўғри келади), лекин Европани Россия гази ўрнига Америка СПГини харид қилишга мажбурлашга ёрдам бермайди.\nШунинг учун Америка томони ШО-2 учун қийинчилик туғдириб, ўзининг СТГ учун янги жой олишни режалаштирмоқда деган фикрдан келиб чиқсак, бу бир нарсани англатади: блокланган ШО-2 ортидан Украина транзити (қайси сабабларга кўра эканлиги муҳим эмас) тўхтатиб қўйилиши керак.\nФикр юритишда давом этамиз. Бу Америка СТГга ёрдам бера оладими?\nБиринчидан, ҳар қандай ҳолда газ (СТГ ҳам) қимматлашади, 50 миллиард кубометрнинг бозордан кетиши – жаҳон савдоси учун етарлича сезиларли ҳажм. Юқорироқ биржа нархлари эса муқаррар равишда Америка СТГ сотувида ҳам рентабеллик ошишига олиб келади.\nИккинчидан, асосийси. Бу ерда эслатиб зарурки, ҳозирги суюлтирилган гази экспорти доирасида АҚШ ҳар қандай ҳолда суюлтириш учун кафолатланган тўловни олмоқда. Паст глобал котировкаларда савдогарлар азият чекмоқда. Яъни АҚШнинг, умуман, аллақачон қурилган заводлардан СТГ сотувини бирор бир йўл билан рағбатлантиришининг ҳожати йўқ.\nЭнг муҳими – СТГнинг янги лойиҳалардан шартнома тузиши. АҚШ СТГ импортчилари ҳозирда вақтда юз тутган вазиятдан сўнг, улар ҳатто ёқилғи сотиб олишмайди, бироқ суюлтириш тучун мажбурий йиғим тўлашади (бу СТГнинг деярли ярим нархи), бирор кишини бундай шартлар билан янги партияга шартнома тузишга ундаш қийин бўлади. Амалга оширилмаган лойиҳалар эса ҳали бисёр. Бу ерда Европа бозори асқотган бўлар эди.\nБундан, аслини олганда, биз аввал бошида фикр юритишни бошлаган қарама-қаршилик пайдо бўлади. Ҳа, ҳозир Америка СТГ бошқалари каби ҳақиқатдан сотилмоқда, жумладан, Европада, паст нархларда. Бозода инқироқ, маҳсулотни эса барибир қаердадир сотиш керак, заводлар аллақачон қурилган, савдогарлар эмас “суюлтир-ёки-тўла” шартлари билан харид қилиш шартномасини тузган.\nБошқа томондан, Европа ҳам тушуниши керакки, арзон америка гази – бу бошқа ҳолларда тезда Осиё, кўпроқ фойларироқ бозорларга кетувчи ортиқча нарса. Кафолатганган етказиб беришни истайсизми – узоқ муддатли шартнома тузинг ва кўпроқ тўланг.\nАмерика СТГ бошқа етказиб беришларга қараганда қанчалик қиммат бўлади?\nБу ерда қайд этиш жоизки, ҳозирда газ (СТГ) баҳосини белгилашнинг учта асосий варианти мавжуд: (1) стоп-нарх, (2) нефтга боғланган ва (3) АҚШ ичида газ нархига асосланган плюс суюлтириш учун тўлов Америка СТГ учун.\nБозорнинг нормага қайтишида газнинг биржа нархи минг кубометри учун 200 доллар атрофида бўлади. Баррели учун 50 доллар нефтда нефтга боғланган газ нархи ҳам худди шундай бўлади. Ҳар қандай ҳолда ҳозир “Газпром” аллақачон газнинг катта қисмини ЕИга биржа нархларига боғланган ҳолда сотмоқда, шунинг учун нефтга боғланишга эмас, айнан бу котировкаларни ҳисобга олган ҳолда иш кўриш яхшироқ.\nАмерика СТГ қайси нархда юклба жўнатилади? Унинг нархи АҚШ ичидаги газ нархига (у ўзгариб туради, ва бу – ноаниқликнинг асосий омили), суюлтириш қиймати ва Европага етказиб бериш нархига боғлиқ. Ҳисоб-китобга чуқур шўнғимасдан, минг кубометри учун 220 доллардан 270 долларгача бўлиши мумкинлиги айтиш мумкин.\nБошқача қилиб айтганда, агар илгари, 2013 йилда Америка СТГ бошқаларга қараганда арзонроқ кўринган бўлса, ҳозирги шароитларда у қимматроқ бўлмоқда.\nЯна бир савол. Нима учун Европа айнан Америка СТГини харид қилиши лозим. Нега Россия ва Қатар газини эмас? Устига устак яқин кунларда Қатор газининг қисми биржа бозори нархларига боғланган ҳолда сотилиши ҳайратланарли бўлмайди.\nАгар ЕИ ва АҚШ ўртасидаги алоҳида муносабатларга боғлиқ томонларни бир четга суриб қўйса, бундай сабаблар йўқ. Умуман олганда ЕИ эҳтимолий танқисликни ҳар қандай газ билан тўлдириши мумкин.\nЭҳтимол, шу туфайли ҳозир алмаштириш ҳақида гап бормоқда: газ қувурини қуриб битиришга рухсатнома эвазига Германияда бир неча янги СТГ терминалини айнан Америка СТГга мўлжаллаш (дейлик, 10-20 миллиард газ, ёки ШО-2 қувватининг 20-40 фоизи).\nБиринчидан. Россия газини Америка СТГ ўрнига алмаштириш фақат бир вақтнинг ўзида иккита шартни бажаришда мумкин: ШО-2 лойиҳасини ёпиш ва Украина транзитини тўхтатиш. Бу ҳолда Россия экспорти чекловини бутун газ бозоридаги нархлар қўллаб-қувватлайди.\nИккинчидан. Ҳар қандай ҳолда Америка СТГ бир неча баробарга эмас, бозордаги бошқа газларга қараганда 10-30 фоизга қимматроқ бўлади. Ҳаммаси Америка ичидаги газ котировкага боғлиқ. Лекин АҚШдан СТГ етказиб бериш учун узоқ муддатли шартнома тузаётиб, Европа АҚШда газнинг ички нархларига боғлиқ бутун хатарини ўз зиммасига олади.\nЎз навбатида, биз ҳозир Европада кўраётган арзон Америка СТГ (қолганлари ҳам) – бу бозордаги газнинг ҳаддан ташқари кўплиги натижаси: савдогарлар Америка СТГ шартномалари бўйича ҳеч бўлмаганда зарарни қисман қоплаш учун уни сотишмоқда. Агар Европа АҚШдан кафолатланган етказиб беришни истаб қолса, Америка СТГ баҳолаш формуласи бўйича тўлашига тўғри келади, воз кечишнинг имкони бўлмайди.\nСўнгги сўз ўрнида. АҚШ Европага ўзининг СТГини зўрлаб ўтказиб, биринчи навбатда ҳозирги етказиб беришлар ҳақида эмас, балки истиқболдагилар ҳақида ўйламоқда. Гап янги суюлтириш заводлари ва уларни СТГ етказиб беришнинг кафолатланган шартномалари билан таъминлаш ҳақида бормоқда. Заводларни бунёд этишга тахминан тўрт йил вақт керак, айнан шу вақтга келиб Украина билан амалдаги транзит шартномаси тугайди.


Абдулазиз Комилов: Ўзбекистон КХШТ ва ЕОИИга кириш заруратини кўрмаяпти\n21 апрел 2021, Тошкент вақти: 00:02\nапрел 14, 2017\nЎзбекистон ТИВ раҳбари Абдулазиз Комилов\nЎзбекистон ҳозирги босқичда турли тузилмаларга, жумладан, Коллектив хавфсизлик шартномаси ташкилоти (КХШТ/ОДКБ) ҳамда Евроосиё иқтисоди иттифоқи (ЕОИИ/ЕАЭС) ташкилотларига кириш заруратини кўрмаяпти. Бу ҳақда Ўзбекистон ТИВ раҳбари Абдулазиз Комилов журналистларга маълум қилгани тўғрисида кун.уз хабар қилди.\n«Ўзбекистон давлатлар билан икки томонлама алоқаларни кучайтиришга эътибор қаратади», деган Комилов.\n14 апрель куни Халқаро пресс-клубнинг «Ўзбекистон ташқи сиёсатининг янги босқичдаги долзарб масалалари» мавзусида сессияси бўлиб ўтди. Унда Абдулазиз Комилов ҳамда Олий Мажлис Сенати раисининг биринчи ўринбосари Содиқ Сафоев журналистларнинг саволларига жавоб қайтарди.\n14 апрел куни Қирғизистон пойтахти Бишкекда Евросиё иқтисодий иттифоқига аъзо давлатлар президентлари саммити ва Коллектив хавфсизлик шартномаси ташкилотига аъзо давлатлар президентларининг норасмий йиғилиши бўлиб ўтди.\nТошкент туманларидан бирида жойлашган синтепон цехида ёнғин чиқди\nТошкент шаҳрининг Яккасарой тумани Қушбеги массивида жойлашган синтепон ишлаб чиқариш цехида 18 апрель оқшомида ёнғин чиққан. Бу ҳақда маълумот тарқатган Фавқулодда вазиятлар вазирлиги ёнғинга оид хабар вазирликка якшанба куни соат 20:46 да келиб тушганини билдирган.\nБунинг ортидан воқеа жойига Тошкент шаҳар Фавқулодда вазиятлар бошқармасининг 10 га яқин ёнғин-қутқарув экипажлари етиб борган.\nФВВ вакиллари қайдича, соат 21:21 да ёнғин қуршаб олинган, соат 21:41 да эса тўлиқ бартараф қилинган.\nЁнғин натижасида жабрланганлар бўлмагани айтилмоқда.\nЎзбекистонда коронавирусга қарши эмланганлар сони жорий йилнинг 17 апрелига келиб 403 минг 136 нафарга етган.\nСоғлиқни сақлаш вазирлиги маълумотига кўра, эмланиш кўрсаткичи бўйича Фарғона водийси вилоятлари пешқадамлик қиляпти (Фарғона вилояти – 58 минг 529 нафар, Андижон вилояти – 44 минг 309 нафар, Наманган вилояти – 40 минг664 нафар), улардан кейин Самарқанд вилояти (36 минг 178 нафар) бормоқда.\nБу орада мамлакатда коронавирус инфекцияси қайд этилганлар сони, 2021 йил 17 апрель ҳолатига кўра, 86 минг 680 нафарни ташкил этган.\nССВ ўтган кеча-кундузда Қорақалпоғистон Республикаси, Андижон, Бухоро, Жиззах, Навоий Наманган, Самарқанд, Сирдарё, Сурхондарё, Фарғона, Хоразм, Тошкент вилоятлари ҳамда Тошкент шаҳрида жами 342 киши коронавирус юқтириб олгани ҳақида маълумот тарқатди.\nВазирлик қайдича, шанба куни Қорақалпоғистон Республикаси, Бухоро, Наманган, Самарқанд, Фарғона, Тошкент вилоятлари ва Тошкент шаҳрида 205 нафар бемор соғайиб, тузалганларнинг жами 84 минг 43 нафарга етган.\nКасалхоналарда муолажаси давом этаётган беморлар 1999 нафарни ташкил этяпти, улардан 238 нафарининг аҳволи оғир, 109 нафарининг эса аҳволи ўта оғир экани айтилмоқда.\nВазирлик кеча коронавирусга чалинган беморлардан икки нафари вафот этгани, шу тариқа хасталикдан вафот этганларнинг умумий сони 638 нафарга етганини расман билдирган.\nЎзбекистон Ички ишлар вазирлиги фуқароларни ИИВ кибержиноятларга қарши курашиш бўлими номидан “турли хил тақиқланган материалларни тарқатувчи элементлар, шу жумладан зўравонлик, шафқатсизлик тарғиб этувчи, порнографияни ўз ичига олган” ва ҳ.к.лар билан курашиш учун банк картасига 240 минг сўм миқдорида пул ўтказиш зарурлиги ҳақида хабар тарқатаётган фирибгарлар фаолиятидан огоҳлантирди.\nВазирлик ўзбекистонликлардан бу каби хабарларга танқидий муносабатда бўлишни сўраган.\n“Ички ишлар органлари фуқаролардан ҳеч қандай ҳисоб рақамига пул ўтказмаларини амалга оширишни сўрашмайди! Биз буни расмий равишда эълон қиламиз”, дейилган хабарномада.\nИИВ фуқароларга шундай мазмундаги хабар келган тақдирда, улардан яқин атрофдаги ички ишлар бўлимига хабар беришни илтимос қилган.\nЎзбекистонлик олимлар томонидан яратилаётган икки вакцина Жаҳон соғлиқни сақлаш ташкилотининг номзод вакциналар рўйхатига киритилган. Бу ҳақда Инновацион ривожланиш вазирлиги матбуот хизмати маълумот тарқатди.\nҚайд этилишича, мазкур вазирлик ҳузуридаги Илғор технологиялар марказининг коронавирус S оқсили асосидаги рекомбинант вакцинаси ҳамда Фанлар академиясининг Геномика ва биоинформатика марказининг SARS-Cov-2 оқсил бўлагининг уч соҳаси: pcDNA3. 1 (+) плазмидасига қўйилган NTD, RBD ва HR1-HR2 вакцинаси ҳозирда клиниколди синовларидан ўтяпти.\nВазирлик ЖССТнинг маълумотлар базаси COVID-19 вакцинасига қарши вакцина-номзодлари тўғрисида тўлиқ маълумотларни йиғиб бориши, мазкур база мунтазам равишда – ҳафтасига икки марта янгиланишини эслатган.\n“Унда COVID-19га қарши номзод-вакциналарнинг клиник ва клиниколди жадвали келтирилган бўлиб, номзод-вакциналарни таҳлил қилиш имкониятини беради. Ҳар бир вакцинанинг 1-фаза, 2-фаза ва 3-фаза синовлари кузатилади”, дейилган вазирлик хабарномасида.\nАввалроқ ZF -UZ-VAC 2001 вакцинаси тадқиқот ишларида 6 ой иштирок этгани учун Хитой томони Ўзбекистонни “ҳаммуаллиф” деб тан олгани ҳақида хабар қилгандик.\nКоронавирусга қарши кураш комиссиясининг 17 апрель куни Тошкентда ўтган йиғилишида масжидлардаги таровиҳ намозларида 65 ёшдан катталар ва мактаб ўқувчиларининг иштирок этмаслиги тавсия қилинди.\nЎзбекистон Санитария-эпидемиологик осойишталик ва жамоат саломатлиги хизмати раҳбари Баҳодир Юсупалиев бу чекловларни мамлакатда ‘британча’ штамм қайд этилгани ва бу инфекция болалар учун ҳам хавфли экани билан изоҳлади.\nМажлисга раислик қилган Ўзбекистон Бош вазири Абдулла Арипов масжид ва одамлар кўп тўпланадиган жойларда чекловлар инсонлар соғлиғини ўйлаб амалга оширилаётганини айтди.\n"Эътиқодни ҳеч ким тақиқлаб қўя олмайди, бу мумкин эмас. Аммо чеклаш деган нарсани ҳаттоки, кечирасизлар-у, Рим католик черковининг бош идораси ҳам одамларнинг диний маросимларда қатнашишини бекор қилди.\nШунинг учун бошқа диний конфессияларга ҳам бу каби маросимларни ўтказишни чеклаш бўйича топшириқ бериш керак. Бу ҳукумат комиссиясининг қарори", — деди Арипов.\nЎзбекистонда коронавирусга чалинганлар сони ортиши ортидан 18 апрелдан карантин талаблари кучайтирилиши, қоидабузарлар қатъий жавобгарликка тортилиши билдирилди.\nЎзбекистонлик бир гуруҳ имомлар "менталитетга тўғри келмайдиган сериал ва филмлар"ни эфирга узатмасликни таклиф қилди.\nМасжид имомлари оилаларда ажрашишларнинг олдини олиш масаласи юзасидан ўтказилган учрашувда шундай талаб билан чиқишган.\nУчрашувда ажрашишларга қарши чора сифатида оила қуриш арафасидаги ёшларни имомлар томонидан 3 ойлик курсларда ўқитиш ва оила тушунчасини мактабдан бошлаб алоҳида дарс сифатида ўқитиш каби таклифлар ҳам айтилган.\n16 апрель куни жума намозларида ҳам имомлар тарафидан бундай талаблар янграган.\nЎзбекистонда хориж сериалларини тақиқлаш биринчи марта таклиф этилаётгани йўқ.\nИкки йил аввал тошкентлик имом Раҳматуллоҳ Сайфутдинов турк сериалларининг "миллат генофондига ёмон таъсири" ҳақида гапирганди.\n“Турк сериалларидаги чиройли йигитларни тасаввур қиляпти аёллар, қизлар. “Туш кўрибман, тушимда фалончи актёрни кўрибман”, деган гаплар ижтимоий тармоққа киринг¸ тўлиб ётибди. Эри бор хотин шуларнинг расмини олиб юради, турк сериалларидаги актёрларни расмларини кўтариб юрибди. Тасаввур қилса нима бўлади, ана шундай ҳолатда "ҳаворанг" болалар туғилади, сабаби аёлнинг тасаввурида бошқа эркак бўляпти. У жимо вақти, тўшак вақтида икки киши эмас, уч киши жимо қилаётгандай бўлади. Худди шундай эркаклар ҳам аёллар билан жимо қилаётганда бу нарса лесбиянка деган балоларни келтириб чиқаради”, - деган эди Тошкентнинг Юнусобод туманидаги "Мирза Юсуф" жомеъ масжиди имом-хатиби Раҳматуллоҳ Сайфутдинов 2018 йилнинг 2 март куни қилган жума ваъзида.\nЎтмишда турк сериалларига тақиқ Ислом Каримов бошқарувининг Туркия билан мураккаб муносабатлари билан тушунтирилган. Туркия билан яқин сиёсий, иқтисодий ва маданий муносабатлар ўрнатишга ҳаракат қилаётган Мирзиёев маъмуриятининг хорижий, хусусан турк сериаллари борасидаги қарори ортида сиёсий сабаб бор ёки йўқлиги маълум эмас.\nЎзбекистонда коронавирусга чалинган беморлар сони ошиб бораётгани сабабли 18 апрелдан бошлаб мамлакат бўйлаб карантин қоидалари кучайтирилади.\nБу ҳақда Ўзбекистон бош вазири Абдулла Арипов Тошкентда ўтказилган Республика махсус комиссияси йиғилишида маълум қилди.\nЯнги талабларга кўра, жамоат жойларида одамларнинг ниқоб тақиши ва ижтимоий масофани сақлаши бўйича назорат кучайтирилади ва қоидабузарлар жазоланади.\nКоронавирус аниқланган ҳар бир мактабгача таълим, умумтаълим муассасалари, коллеж, лицей ва олий ўқув юртлари ўз фаолиятини икки ҳафтага тўхтатиши ва ўқишни онлайн режимида амалга ошириши керак бўлади.\nТўй ва бошқа маросимларда 100 кишидан ортиқ бўлмаслик, ифторлик маросимларини фақат оила даврасида ўтказиш, масжидларда жамоат намозлари, хусусан Рамазон ойи муносабати билан таровиҳ намозларини масжидларнинг очиқ ҳаводаги майдонларида тиббий ниқобда бўлиш ҳамда оралиқ масофани сақлаган ҳолда ташкил этиш талаб этилади.\nКафе ва бошқа умумий овқатланиш объектларида уларнинг сиғимини 50 фоиздан ортиқ бўлмаган ҳолатда фаолият юритиши лозим, лекин максимал сони 100 кишидан ортиши керак эмас.\n1 майдан бошлаб концерт томоша дастурларини ёпиқ маданият саройларида ўтказиш тўхтатилади.\nМДҲ давлатлари Россияда ноқонуний юрган фуқароларини 15 июнгача олиб кетишлари керак, акс ҳолда Москва чегараларни ёпиб қўйишгача бўлган чоралар кўради.\nБу ҳақда Россия ички ишлар вазирининг биринчи ўринбосари Александр Горовой баёнот берди.\nГоровойнинг таъкидича, Россияда МДҲ давлатларидан бўлган ноқонуний мигрантлар сони 1 миллиондан ортиқни ташкил қилади.\n"Агар улар 15 июнгача кетишмаса, уларни депорт қиилиш ва чегараларни ёпишгача бўлган чора кўрилади", - деди Горовой.\nРоссияда МДҲ давлатларидан келган муҳохир ишчилар орасида ўзбекистонликлар кўпчиликни ташкил этади.\nЎзбекистон Марказий банки маълумотига кўра, чет давлатларидан муҳожирлар 2021 йил бошидан буён ўз ватанларига $1,42 млрд юборишган.\n2021 йилнинг январь-март ойларида республикага келиб тушган халқаро трансчегаравий пул ўтказмалари ҳажми қарийб 1,42 млрд. долларни ташкил этиб, 2020 йилнинг мос даврига нисбатан 336 млн. долларга ёки 31% фоизга ошган.\nПрезидент Мирзиёев сардобаликлар учун қурилган хонадонда\n16 апрель куни Самарқанд вилояти фаоллари иштирокидаги йиғилишда президент Шавкат Мирзиёев Сардоба фожиасини эслаб, ўша пайтда қийналгани, кейинчалик эса "юзи ёруғ бўлгани"ни таъкидлади.\n“Ёдингизда бўлса, Сардобадаги сув тошқинида айтгандим: “Ҳали шундай пайтлар бўлади, одамлар орасида “Нега бизнинг кўчамизга шу сув келмади?” дейдиганлар бўлади, дегандим.\nМана, ҳамма шароитларини яратиб, кўчириб чиқардик аҳолини. Лекин мен ўша пайтдаги ҳолатни кўриб жуда қийналгандим. Бу синов қайдан келди, деб ўйлангандим. Худога шукр, халқимизнинг олдида юзимиз ёруғ бўлди”, деди президент.\nАйнан Сардоба воқеаларини эслай туриб, Мирзиёев фаоллар йиғинида Самарқанд вилояти Паст Дарғом тумани ҳокими Худойбердиевдан ҳисобот талаб қилди. Туман ҳокими эса шу йилнинг сентябрига қадар Ёшлар, Аёллар ва Темир дафтарда фақат ногиронларнигина қолдиришга ваъда берди.\n1 май куни Сардоба сув омбори тўғонининг бузилиши оқибатида Сардоба, Оқолтин ва Мирзаобод туманларида, расмий маълумотларга кўра, 2 570 та уй-ҳовли, 76 та кўп қаватли уй яроқсиз ҳолга келган, 1781 ҳовли, 52 та кўп қаватли турар жой қисман зарарланган.\nУйлари бузилганлар орасида ҳануз бошпанасиз яшаётганлари бор ва улар давлат идораларига мунтазам шикоят қилиб келмоқда.\nЎтган йил охирида Сардоба тошқинида уйлари вайрон бўлган бир гуруҳ фуқаролар ҳукумат ваъда қилган 40 миллион сўмлик ёрдам пули ва уй-жой ўзларига берилмаганидан арз қилиб, Вазирлар Маҳкамасига боришганди.\nЖабрланганларни бошпана билан таъминлашда коррупция ҳолатларидан шикоят қилган бир неча сардобалик ички ишлар ходимлари томонидан сўроқ қилингани ва маъмурий жазога тортилгани хабар қилинган.\n"Ботир алюминий"нинг қайтиши. Нафақат бизнес, сиёсат ҳам\nПрезидентни ҳимоя қилувчи қонун ишга тушди. Жиззахлик тармоқ фаоли жавобгарликка тортилмоқда\nThe Insider бош муҳаррири: Россия Бош разведка бошқармаси агентлари фақатгина Чехияда ишламаган\nThe Diplomat: Тошкент транс-Афғонистон темир йўлига катта қизиқиш кўрсатмоқда


Ўзбекистон Республикаси Туризмни ривожлантириш давлат қўмитаси Қорақалпоғистон Республикаси ва вилоятлар логотипларини яратиш ишларини қўллаб-қувватлаш мақсадида ҳудудларнинг туристик логотипларини ишлаб чиқишга доир танлов ҳақида эълон қилган эди.\nШу сабабли, қўмита мазкур танлов якунланишига 2 кун қолгани муносабати билан танлов ҳақида яна бир бор эслатиб қўйишга қарор қилди.\nКимлар иштирок этиши мумкин?\nҲудудлар логотипларини тайёрлашга доир танловда 16 ёшдан ошган кишилар, шу жумладан, талабалар, ижодкорлар, олимлар, тарихчилар ва туризмга қизиқиши бўлган бошқа кишилар иштирок этиши мумкин.\nЛойиҳалар танловда муаллифларнинг ўзи томонидан тақдим этилади. Танловда иштирок этиш қуйидаги материал ва ҳужжатлар керак бўлади:\n- белгиланган намунадаги ариза;\n- танловга тақдим этилаётган логотипнинг қисқача тавсифи;\n- лойиҳанинг электрон версияси: Tiff, Psd ёки Jpeg 1500 px форматидаги логотип.\nҚандай жиҳатларга эътибор қаратилади?\nТанловга йўлланган лойиҳаларни баҳолашда уларнинг креативлиги, ёдда қолиши, ўзига хослиги, ёрқинлиги ва оддийлиги инобатга олинади.\nТанлов ғолиблари пул мукофотлари билан тақдирланади ва уларнинг ижодий ишлари ҳудудлар логотиплари сифатида тасдиқланади. Мукофот суммаси - 25 миллион сўмгача. Мукофотлар учун ажратилган умумий маблағлар миқдори 300 миллион сўм этиб белгиланган.\n2019 йилнинг 20 июнига қадар этиб белгиланган.\nТаъкидлаш жоизки, бугунга келиб Ўзбекистоннинг турли ҳудудларидан 200 дан ортиқ ижодий ишлар йўлланган ва 20 июнга қадар ҳудудлар логотипларини яратиш истагида бўлган кишиларнинг ишлари кутиб қолинади.\nТанлов шартлари билан қуйидаги ҳавола орқали батафсил танишишингиз мумкин.\nЁшларни ватанпарварлик руҳида тарбиялаш ишлари самарадорлиги оширилади\nИжодкор ёшлар республика танловларини ўтказиш тартибида ўзгариш бўлади


Муаллиф янгиликлари 314\nХалқ саломатлиги — пировард мақсадимиз\nДавлатимиз раҳбари айни вақтгача амал қилган ордер тизимидан мутлақо воз кечиб, янги, замонавий навбат тизимини жорий этиш бўйича қатъий топшириқ берди. Бу жараёнда инсон омилидан буткул воз кечилиб, электрон навбат тизими жорий этилади.\nМуваффақиятимиз сири — ҳамжиҳатликда\nҚайта аттестация жараёнида олинган назорат ишлари натижаларига кўра, ўқувчиларнинг ўзлаштириш кўрсаткичи 48 фоиздан 83,9 фоизга кўтарилди.\n14 июн 12:00\nХалқ билан мулоқотнинг замонавий механизми\nЭлектрон ҳукумат аҳолига, тадбиркорларга ва давлат органларига кўрсатилаётган давлат хизматларини тақдим қилишни қулайлаштиради.\nИстеъмолчилар ҳақи олиб берилди\nЎзбекистон истеъмолчилар ҳуқуқларини ҳимоя қилиш жамиятлари федерациясига Косонсой тумани Чиндовул қишлоғида яшовчи Т.А. мурожаат қилди.\nПедагогика университетида “Карьера маркази” очилди\nБандлик ва меҳнат муносабатлари вазирлиги билан ҳамкорликда Тошкент шаҳрининг барча туманларидаги бўш иш ўринлари электрон базаси яратилди. У орқали талабалар ўзи яшаётган тумандан мос иш ўрнини топиши мумкин.\nМаърифат қалбларни поклайди\nЎтган йиллар давомида фестиваль доирасида ўндан ортиқ лойиҳа ҳаётга татбиқ этилди. Бу йил ҳам миллийлик ва замонавийликни мужассам этган мазкур фестивални ўтказишга катта тайёргарлик кўрилди.\n10 июн 17:58\n10 июн 17:03\nҲуқуқини билган панд емайди\nБугунги кунда Тошкент давлат педагогика университетида ёшлар билан ишлаш, уларнинг ҳуқуқий саводхонлигини ошириш ва муаммоларини бартараф этиш бўйича аниқ режалар ишлаб чиқилган.


Россия Афғонистоннинг ички ишларига аралашиш ва Толибонларни қўллаб-қувватлаш ўрнига афғонистонликларга товон пули тўлаши керак, дейди маҳаллий расмийлар ва таҳлилчилар. (Умар)\nҲИРОТ – Шу ой бошида Толибонлар вакили ва афғон мухолифати сиёсатчилари ўртасида Москвада ўтган баҳсли учрашувдан сўнг, жамоатчилик Россияни Афғонистоннинг ички ишларига аралашмасликка чақирди.\nҲозирда баъзи афғон етакчилари ва жамоатчилик фаоллари Россиядан 40 йил аввал СССР Афғонистонни босиб олгани учун товон тўлашни талаб қилмоқдалар.\nЗарарни қоплаш чақириқлари\nСобиқ Совет Иттифоқи миллионлаб афғонларни ўлдирди ва яралади, СССРнинг давомчиси бўлган Россия эса совет аскарларининг Афғонистонга етказган талафоти учун компенсация тўлаши керак, деди Ҳирот ҳокими Абдулқаюм Раҳимий 15 февраль куни ўтказилган йиллик маросимда. Шу куни Афғонистонда СССРнинг мамлакатдан мағлуб бўлиб чиқиб кетгани нишонланади.\n5-6 февраль кунлари Москвада ўтказилган музокаралар битмаган яраларни янгилади, деди у.\nҲирот ҳокимияти расмийлари 15 февраль куни 1979 йил март ойида Афғонистоннинг коммунистик ҳукуматига қарши қўзғолонда ҳалок бўлган афғонистонликлар қабрига қўйилган гулчамбар олдида фотиҳа қилмоқдалар. Ушбу воқеадан 9 ой ўтиб, Совет Иттифоқи Афғонистонни босиб олганди. (Умар)\nШайх Абдуллоҳ номи билан танилган собиқ совет аскари Ҳакимов 1979 йилдаги советлар ҳужуми ва 15 февраль Ҳиротда афғонистонликлар қаршилигини акс эттирувчи Жиҳод (Манзар-и Жаҳад) музейида. (Умар)\n«Афғонистонни қора кунларга қайтариш мақсадида Москвага борганлар Россия Афғонистонда келтириб чиқарган уруш учун товон тўламанганини, улар сабаб бўлган нохушликлар ва оғриқ тугаб битмаганини билиб қўйсинлар», деди у Salaam Times нашрига.\n«Москвада музокара ўтказганларга Афғонистонда, афғон халқи орасида жой йўқ», деди у. «Биз Россия Федерациясини террорчиларни қўллаб-қувватлаш ўрнига улар ўлдирган бир миллион ҳамда яралаган бошқа бир миллион одамлар билан музокара қилиши керак деймиз.»\n«Россия Афғонистонни вайрон қилувчи Толибонларни қуроллантиргандан кўра, биз учун йўллар ва университетлар қуриб берсин», деди Раҳимий.\nҲокимнинг товон пули талаб қилишига советларнинг Афғонистонни истило қилганидан азият чекканлар ҳам қўшилмоқда.\n«Биз музокара ўтказиб, Россиядан уруш учун товон пули сўраш бўйича бир тўхтамга келишимиз керак», деди ҳиротлик сиёсий таҳлилчи Абдул Қодир Комил.\n«Афғонистон ҳукумати ҳуқуқларимизнинг тикланиши учун бу талабни сиёсий ва дипломатик каналлар орқали БМТ (Бирлашган Миллатлар Ташкилоти) хавфсизлик кенгашига юбориши керак», деди у Salaam Times нашрига.\n«Афғонистоннинг сайланган ҳукумати Россиядан уруш учун товон пули олиш бўйича бир қарорга келиши лозим», деди у. «Халқ ва парламент ҳам бу ишда кўмаклашиши зарур.»\n«Агар Россия Афғонистоннинг компенсацияга оид талабини рад этса, у ҳолда афғон ҳукумати бу масала бўйича БМТ хавфсизлик кенгашига расмий арзнома тақдим этиши керак», деди Комил.\nРусларнинг афғонларга қарши «шафқатсизликлари»\nСўнгги 40 йил ичида Афғонистонда содир бўлган нохушликлар ортида Россия турибди, деди Ҳиротнинг Зиндажон туманида яшовчи Сибғатулла Ҳабибий. Унинг амакиси собиқ Совет Иттифоқи билан урушда ҳалок бўлган.\n«Афғонистондаги барча мусибатларга Совет Иттифоқи сабабчи», деди у Salaam Times нашрига. «Совет аскарлари самолётлари ва танклари билан аёллар, эркак ва болаларни йўқ қилган». Афғонистонликлар «бу ваҳшийликларни унутмайдилар».\n«Қишлоғимизда, ўнлаб ёшлар, эркаклар ва аёллар совет армияси томонидан қирғин қилинган, оилалар ота-онасиз қолиб кетди», деди у советлар томонидан ўлдирилган катта ёшлиларни назарда тутиб. «Афғонистон ҳукумати ва халқаро ҳамжамият Россиядан улар нима учун бегуноҳ афғонларни ўлдирганини сўраши керак.»\n«Афғонистондаги ҳамма жойда Россиянинг ваҳшийлиги белгилари бор», деди ҳиротлик 29 яшар Муҳсин Каримий.\n«Афғонистондаги уруш ва вайронгарчиликка Россия сабабчи», дейди у Salaam Times нашри билан суҳбатда. «Бу уруш Совет Иттифоқи босқинчилигидан кейин ҳам давом этди.»\nСобиқ мужоҳидлар «қотилларимиздан тинчлик исташга» уялишлари керак, деди у Москвадаги музокарани назарда тутиб.\nЎтмишдаги хатоларни такрорлаб\nАфғонистон истилоси «хато» бўлган, дейди 56 яшар собиқ совет аскари Ҳакимов. У 33 йил олдин мужоҳидлар томонидан яраланиб қўлга олинган эди.\n«Мен Москвада туғилганман ва Афғонистонда мужоҳидларга қарши уч йил урушда қатнашганман», деди у Salaam Times нашрига. У разведка маълумотларини тўплагани ва уруш майдонда жанг қилганини қўшимча қилди.\nУ кейинчалик ислом динини қабул қилган бўлиб, ҳозирда Ҳиротдаги Жиҳод музейида қўриқчилик қилади. Ҳанузгача шу ерда яшайди.\n«Советларнинг Афғонистондаги истилоси хато бўлган, улар келишини хоҳламагандик», деди у Salaam Times нашрига. «Энди эса Россия ўз манфаатлари ва чегаралари хавфсизлигини таъминлаш йўлида Афғонистонда тинчлик ўрнатмоқчи.»\nРоссия «Афғонистонда аччиқ тажрибани бошдан ўтказган, аммо Қўшма Штатлар билан рақобат сабабли Афғонистондаги доиралар орқали баъзи ишларга аралашмоқчи», деди ҳиротлик сиёсий таҳлилчи Муҳаммад Рафиқ Саҳир.\n«Россия Афғонистонда сиёсий мақсадларига эришиш учун жуда кам имкониятга эга», деди у Salaam Times нашрига. «Россия Афғонистонда ижобий имиджга эга эмас, шу сабаб у ҳал қилувчи овозга эга бўла олмайди.»\nҲиротдаги фуқаролик жамияти фаоли Саид Ашраф Садаатнинг сўзларига кўра, «Россиянинг сўнгги хатти-ҳаракатлари унинг Афғонистон ички ишларига аралашаётганини кўрсатмоқда».\n«Россия Совет Иттифоқини қайта тиклашга уринмоқда, у мамлакатимиз ва халқимиз келажагига оид ишларга аралашмоқда», деди у Salaam Times билан суҳбатда. «У АҚШ ва Ғарб мамлакатларининг Афғонистондаги манфаатларини йўқ қилиш учун қўлидан келган барча ишни қилади.»\nМақолада Россия йўллар, университетлар қурса яхшироқ бўлар эди, деган жойи бор экан. Улар СССРнинг йўллар, мактаблар, шифохоналар қургани, университетларида таълим олишгани эсларидан чиқдими. СССРнинг ҳарбий излари устидан аллақачон АҚШ бомбардимон қилиб бўлди.\nЯна афғонистонлик зоти бузуқларни пионер лагерларига олиб борганмиз... Нима учундир ўлдирмаганмиз...\nРоссия қўллаб-қувватлаш эмас, муросага келтирмоқчи эди, шу ерда адашдиларинг!!! Ҳақиқат эгилади, аммо синмайди, Карвонсарой!!! Шайтон малайлари!!! (((\nДаҳшатку, ҳаммаси тескари! Америка ҳозирги оккупацияси билан у ерда (Афғонистонда) нима қуряпти?! Наркотрафик 40 баробарга ошди!!! Ўша вақтларда Совет муҳандислари жуда кўп нарсалар қурган эдилар! 29 яшар йигит уруш ҳақида ниманиям билсин?! Ҳой муҳаррирлар, бу иғволаринг иш бермади!\nБошлаган уруши учун Россияга миллиардлик товон тўлатиш керак\nҲаммасига Россия айбдормиш, майнавозчиликни бас қилинглар, афғон жамиятининг ўзи айбдор.\nМен Новгородликман, қарийб 500 йил аввал, Иван Грозный даврида Новгород ўрислар томонидан босиб олинган, 500 йил учун менга товон пули тўланадими?\nУ ерда ҳозир америкослар, ўшалардан талаб қилаверишсин\nРоссия товон тўлаши керак.\n(Россияга) қарши санкциялар жорий қилинсин\nБаракалла афғонлар. Ўрислар геноцид учун товон тўлаши керак.\nТуркистон (Марказий Осиё) мамлакатлари Кавказорти, Украина, Болтиқбўйи, Польша, Финляндия, РФ таркибидаги Шимолий Кавказ, Татаристон, Бошқирдистонлар ўз халқларига етказилган зиён, қотилликлар ва ҳарбий жиноятлар учун Россиядан қачон товон пули талаб қилишар экан?\nРоссия Толибонни қўллаб-қувватлайди, чунки у террорга ҳомийлик қилувчи давлат.


22 январ 2020, Тошкент вақти: 13:54\nҚирғизстонда инқилоблар кўпайгани балки бозорларда тропик мевалар кўпайгани билан боғлиқдир?\n1 апрелдан бошлаб Ўзбекистон бозорларида халқ учун тансиқ таом бўлган тропик мевалар нархи янада ҳакалак отади.\n1 апрелдан бошлаб Ўзбекистонга импорт қилинадиган тропик мевалар: банан, тар ананас, авокадо, гуайава, тар манго ва мангостан, апельсин, тар мандарин ва мандарин қоқи, клементин, вилкинг ва унга ўхшаш бошқа гибрид мевалар, тар лимон ва лимон қоқилар ҳамда кивига божхона қийматининг 25 фоизи миқдорида акциз солиғи солинади.\nМеваларнинг номи сизни чарчатиб юборган бўлиши, гап нима ҳақда эканлигини тушунмаган бўлсангиз, соддароқ айтишимиз ҳам мумкин: 1 апрелдан бошлаб Ўзбекистонда лимон қимматлайди.\nЛимон егандай афтингизни буриштирманг: кўпга келган тўй буям.\nМевалар билан танишув\nЛимон, апельсин, мандарин нималигини болаликдан биламан.\nСуягим қотганида банан, ананас, авокадо билан танишдим.\nПомело супургининг ўрисча номи, деб юрардим. Уям мева эканлигини билганимга бир неча йил бўпқолди.\nЎзбекистонликлар еяётган ва 1 апрелдан бошлаб 25 фоизга қимматлайдиган тансиқ мевалар орасида номини мен биринчи марта эшитаётганларим ҳам бор.\nМана улар: гуайава, клементин, вилкинг...\nБилгичларнинг айтишича, гуайава - ўзимизнинг нок, беҳи ва анжирларнинг омухта таъми келадиган мева, клементин – апельсин билан мандариннинг чатишмасидир.\nЎзбекистонликлар 1 апрелдан бошлаб 25 фоиз қимматроққа сотиб олиб ейдиган "вилкинг" деган мевани, билгичлар у ёқда турсин, Интернет ҳам еб кўрмаган экан – аниқ маълумот топиб беролмади.\nБожхона қўмитасига биринчи қўнғироқ\nОдатда импорт қилинувчи товарлар учун акциз солиқлари, билишимизча, мана бу мақсадларда солинади:\nа) бюджет камомадини қоплаш учун (аҳолига унинг саломатлигини мустаҳкамлаш учун, деб тушунтирилади; масалан ароқ-вино ва тамаки маҳсулотлари акциз солиғини оширганларида);\nб) маҳаллий ишлаб чиқарувчини ҳимоялаш учун (аҳолига шундай деб тушунтирилади)\nЦитрус мевалар акцизи шу масадларда оширилаяптими ё биз билмаган сабаблар ҳам борми?\nБу саволларни Республика Божхона қўмитасига бермоқ бўлдик.\nҚўмита матбуот хизматининг ўзини таништирмаган ходимига саволимизни берганимиздан сўнг эшитганимиз жавоб бу бўлди:\n- 5 минутда қилиб юборинг. Телефон бўлаяпти-да.\nОзодлик: 5 минутдан кейин?\n- Ҳозир телефон келаëтган эди-да.\nОзодлик: Бўпти, раҳмат.\n5 минут бекор ўтирмай яна бир иш қилиб олдик.\nБананфуруш билан суҳбат\n35 га кирган бананфуруш Мирзаҳамдам ўзи қирғизистонлик бўлгани билан қўшни Ўзбекистондаги аҳволни билади.\nТропик мевалар учун акциз солиғи оширилиши унинг айтишича, мавсумий чора.\n- Ë уч ëки тўрт йил бўлди именно 30-31 март кунлари Тошкентда бўлганманда. Ҳамма ëқни тайëр қилиб оламиз деб турган маҳалимизда у ëқдан запрет қўйиб қўйганки, чиқариб юборишга рухсат йўқ. Кейин карантинний служба генералининг олдига борганимизда, “Нима учун бунақа бўлаяпти?” деганимизда, бизга тушунтирганки, чет мамлакатлардан кириб келаëтган цитрус меваларнинг ўзининг зараркунандаси бор экан.\nМисол¸ мандарин кириб келаëтган бўлса, мандаринга тухум қўйиб қўйган бўларкан. Мандариннинг ўзига, яшикнинг ичига. Апрелнинг 15 ëки 20сидан тухум очиларкан, шунинг учун булар биринчидан ë камроқ кириши учун, иккинчидан қимматроқ бўлса, олиб киргандан кейин уни фумигация қилар экан. Дориларкан буни. 25 тонналик фура бўлса, Бухорода Олот деган жой бор, Олотда фуранинг ўзини прямой олиб кириб, турган ерида фумигация қилиб дорилаб чиқараркан. Шунинг ҳисобига булар нархни кўтариб юборган экан. Растаможка нархи ўшанинг ҳисобига кўтарилган. Ҳам камроқ кириши керак, ҳам расходлар ўша нимага чиқиб кетади деб ўша маҳалда 30-40 фоизгача. Бундан кейин ҳар йили 1 апрелдан нарх ўзгаради деб айтган эди менга.\nОзодлик: Мантиқ кўрмаяпман-да бу гапда. Ҳар йили 25 фоизга ўстираверса, у тилладан ҳам қиммат бўлиб кетадию.\n- Умуман бундоқ. Бу нарса кузга бориб, деҳқончилик сезони тугашига бориб туриб 25 фоиз яна олиниб кетади. Кузга бориб чиқариб юборади. Кейин баҳорга чиққанда 1 апрелга бориб яна кўтарилиб қолаверади, дейди банафуруш.\nБананфурушнинг гапларидан бир нарсаларни тушунгандай бўлдик. Лекин унинг “Лекин агар ўша системада қолган бўлса, ўша маҳалдаги гап бўйича”\nдеган писандаси кўнглимизга яна шубҳа солди.\nДемак, Ўзбекистон ҳукумати, бананфурушнинг айтишича, ҳар йили баҳорда тропик мевалар учун акциз солиғини оширади. Бундан мақсад: мамлакат набототини ва балки аҳолисини ҳам импортний қурт-қумурсқадан сақлашдир.\nАгар чиндан ҳам шундай бўлса, ҳукумат идораси – Божхона қўмитаси ўзининг хайрли иши тўғрисида жон деб гапириши керак.\nБир мақтанволишсин, деб Божхона қўмитасига яна бир марта қўнғироқ қилдик. (Бояги ваъда эсингиздадир)\nБожхона қўмитасига иккинчи қўнғироқ\nОзодлик: Ассаломуа алайкум. Божхона қўмитасими?\n- Ҳа, божхона. Эшитаман.\nОзодлик: Бояроқ телефон қилган эдим Озодлик радиосидан. Матбуот хизматига улаган эдингиз. У киши 5 минутдан кейинг телефон қилинг деган эди. 10 минут ўтди. Яна улаб берасизми?\n- Ҳозир, тўхтанг, ҳозир (шу гапдан кейин мусиқа эшитила бошлади).\nМабуот хизмати телефонни кўтармади. Лекин телефонларига ёзиб қўйилган мусиқани икки дақиқача тинглаб, дам оливолдик. Ҳеч йўқ дам оливолдигу, деб енгил тортдик.\nГапирмаса, гапирмасин, ҳукумат у ёки бу қарорни барибир халқ манфаатини ўйлаб қабул қилади, дедик.\nГуайава, клементин, Интернет ҳам ҳали еб кўрмаган вилкинглар ўзбекистонликлар учун янги мева бўлса ҳам, баъзи цитруслар, масалан лимон Ўзбекистоннинг ўзида етиштириларди.\nМашҳур Зайниддин Фахриддиновнинг лимонарийсини Брежневнинг ўзи бориб кўрган, у киши ҳақидаги очеркларни ўргамчик мухбирчалар эмас, Саид Аҳмаддай адабиёт устунлари ёзар эди.\nДемак, тропик мевалар учун акциз солиғини оширар экан, ҳукумат маҳаллий ишлаб чиқарувчини ҳимоя қилмоқчи, деб ўйладик ва машҳур лимон етиштирувчининг ўғлига қўнғироқ қилдик.\nМуҳаммадазиз ака отаси барпо қилган лимонарийни эслар экан, деди:\n- Кубанинг президенти келиб шу ерда қойил қолиб кетган. Ҳақиқий лимонни шу ерда едим, деб ëзиб кетган. Шеварднадзе ëзиб кетган ҳақиқий лимонни едим деб. Нима учун? Бизларнинг қуëш нуримиз икки баробар кўп, ширин. Энди чет элдан олиб келишаяпти бу нарсани. Ҳозир илдизига болта уриб ташлашди. 70 минг кўчат эккан эдик 50 гектар лимонарийга. Парвариш қилиб турган эдик. Кимгадир керак бўлди убитка деб берди юқорига. Ҳаммасини бузиб ташлашди. Ҳозир помидор, бодринг экишаяпти. Ҳозир ҳеч ким эътибор қаратмаяпти шу нарсага.\nОзодлик: Отам барпо қилган лимонарийни бузиб ташлади¸ деяпсиз. Ҳеч қанча қолмаганми?\n- Ҳеч қанча лимон қолмаган. Отам вафот қилмасларидан олдин айтгандилар, тос суяклари синиб қолиб, биз 11тамиз, бир кун мен, бир кун укам тушиб ëтамиз, шунда отам айтдилар "Болам, бу нарсани жуда қийинчилик билан Ўзбекистон иқлимига мослаштириб янгидан яратдик. Мендан кейин шу нарсалар йўқ бўлиб кетмасин. Уйингда озгина иссиқхона қилиб келувчиларга ўргатгин” деб отам менга васият қилдилар. Шу отамнинг гапларини мен нима қилиб ўзимда 3 сотих иссиқхона қилиб, 3 сотих иссиқхонада келганларга ўргатаяпман. Бутун республикадан келишаяпти.\nОзодлик: Илгари неча гектар эди?\n- Фақат Қибрай туманининг ўзида 50 гектар бўлган. Бутун Ўзбекистонда 500 гектар иссиқхонада лимон экилган. Булар убитка деб берди. Баъзи бир мутахассислар ўзимизнинг лимонарийдан лимонарийни сотиш учун убитка деб беришган. Лимонарийнинг илдизига болта уришди. Булар пул учун қилди бу ишни. Чўнтакни қаппайтириш, анави ерда данғиллама участка қуриш учун қилишди.\nОзодлик: Лимонарийнинг бузилганига неча йил бўлди?\n- 2000 йилда бошланган. 5 йил ичида ҳаммасини йўқ қилиб ташлашди. Ҳозир ҳаммасини помидорга ўтказишаяпти. Бирор гектарда лимон йўқ.\nОзодлик: Баъзилар айтишаяптики, Ўзбекистонда етиштирилган лимон ички бозордан ортиб экспорт ҳам қилинаяпти дейди. Шу ростми?\n- Экспорт қилинган. 2000 йилгача отамиз ҳаëтликларида қилинган. Томск, Омск, Новосибирскларга қилинган. Ўзимиз Россиянинг областларига жўнатганмиз.\n- Бугунги кунда Тошкент вилояти бўйича, мисол учун Зангиота туманида бор 2 гектар, Тошкент районида бор 2 гектар. Шунақа сақланиб қолган жойларга экиб, ўзлари бозорга ҳам олиб чиқиб сотишаяпти. Экспорт қилинаëтганини мен аниқ билмайман, дейди машҳур ўзбек селекционери, 50 гектарли лимонарий барпо қилган Зайниддин Фахриддиновнинг шу кунда 3 сотих ерда лимон етиштираётган ўғли Муҳаммадазиз ака.\nИмпорт қилинадиган ёки бу товар учун акциз солиғи оширилиши сабаблари тўғрисида ақлимиз етганича тахмин қилиб кўрдик бояроқ.\nАкциз солиғи оширилиши товар нархининг ошиши деганидир. Нарх эса, товарга талаб катта бўлганида ошади.\nТропик мевалар нархи оширилаётган экан, демак, ўзбекистонлик нонуштага гуайава, тушликка клементин, кечқурун эса, Интернет ҳам ҳали еб кўрмаган вилкинг еяпти эканда, деган фикрга бордик ва оддий тингловчимиз, бир анжанлик оқсоқолга телефон қилдик.\n70га кирган бу пенсионер оқсоқол – Тошпўлат акани қийнаб ўзимиз ҳам ҳали еб кўрмаган гуайава, клементин ёки вилкинг тўғрисида сўрамадик. У кишидан банан, лимон, мандаринни сўрадик.\nАнанас емаган чол\nОзодлик: Тилга олганимиз маҳсулотлардан сиз ўзингиз оилангиз учун охирги марта қачон сотиб олгансиз, нима сотиб олгансиз?\n- Мен оилам учун ҳеч қачон банан, мандарин сотиб олган эмасман. Меҳмон бўлса, бир-икки кило олганмиз. Оила учун умуман сотиб олган эмасман.\nОзодлик: Бозорда кўп деяпсиз. Ким сотиб олади уни?\n- Уни пули кўплар сотиб олса керакда. Биз пенсионер энди қаëқдан сотиб олиб ея оламиз? Ўзи пенсия олсак, гўштни бир-икки марта олиб еймиз. Банан, мандаринга бало борми?\nОзодлик: Сизга ўхшаганлар кўпми ëки банан, мандарин сотиб олиб ейдиганлар кўпми?\n- Йўқ, банан, мандарин сотиб олишга, масалан 4000га яқин аҳоли бор маҳалламизда. Ҳали банан сотиб олиб еган одамни мен кўрганим йўқ. Иккита-учта бой одам бор. Шулар билан ҳар замонда ўтириб гаплашиб қоламиз. Шулар ҳам меҳмон келса олади. Очиқ айтади. Келди-кетди, меҳмонга, раҳбарларга подарка деймизда энди, пора бизда йўқ бўлиб кетган, порахўрлик, пора деган гап тилга олинмайди, ўшаларга бергани олинади, дейди ананас емаган анжанлик Тошпўлат ака.\nАнанас еб кўрмаганини Тошпўлат ака суҳбат давомида айтди.\nЎзбекистонликларнинг кўпчилиги, айниқса катта шаҳарларда яшайдиганлари, айтишларича, ананас нималигини билади.\nЕб кўрмаган бўлсалар ҳам кўрганлар. Тўй-тўркинларда кўрганлар.\nБир ўзбекистонлик ҳазилкаш тингловчимизнинг айтишича, ананасни кейинги пайтларда ижарага олиш мумкин. Меҳмонни кузатиб бўлиб, бозорга чопасиз. Ананасни эгасига қайтариб, ижара ҳақини тўлайсиз – қутуласиз.\nИшонмай дедиму бу гапга, лекин бир вақтлар ижарага олинадиган тортлар тўғрисида ўзим мақола ёзганим учун ишондим.\nТропик мевалар учун акциз солиғи оширилгани тўғрисидаги хабарни ўқиши билан бир тилли ҳамкасбим ҳазил қилди.\n"Араб давлатларида бошланган инқилоблар вируси ўша ерларда етиштирилган мевалар билан Ўзбекистонга кириб келмасин, дейишгандирда", деди тилли ҳамкасбим.\nЙўғ-э, дедимда, ҳар эҳтимолга қарши кўпни кўрган Тошпўлат акадан сўрадим.\nОзодлик: Биттаси ҳазил қилди-да. “Банан, мандарин, апелсин дегани Араб давлатларидан келади. Араб давлатларида революциялар бўлаяпти. Революция вируси қўшилиб келиб қолмасин дейишаëтгандир” деб ҳазиллашди. Сиз қўшиласизми?\n- Бу ҳазил бўлиши керак энди. Нотўғри у (Тошпўлат ака шу ерда очилишиб кулди).\nОзодлик: Демак, банан, мандаринга қўшилиб инқилоб вируси келмайди-а?\n- Йўқ, йўқ, келмайди. Бизда революция бўлмайди, деди ишонч билан андижонлик Тошпўлат ака. Чунки у ўша нарса (номини аташгаям чўчийди одам) бошланса, нима билан тугашини яхши билади.


North Face ва Esprit ҳаммуаллифи беваси Аргентинага 23,7 минг гектардан ер тортиқ қилди\n16:18 / 27.09.2016\nАмерикалик миллиардер ва атроф-муҳит ҳимоячиси Дуглас Томпкинснинг беваси Аргентинага 23,7 минг гектар ер ҳадя қилди. Республика президенти Маурисио Макрининг маълум қилишича, ер майдонлари мамлакатнинг шимоли-шарқидаги Корриентес провинциясида яратилиши режалаштирилаётган Ибернинг Экосайёҳлик паркига қўшилади.\nДавлат раҳбари табиатни муҳофаза қилувчи янги лойиҳа Аргентинадаги энг катта миллий парк бўлишини таъкидлади. Ҳукумат режасига кўра, паркнинг яратилиши қўшимча сайёҳлар оқимини жалб қилади ва 20 минг янги иш ўринлари яратилишини таъминлайди. Яқин уч йилда Кристин Макдевит-Томпкинс бошчилигидаги Conservation Land Trust фонди Аргентина ҳукуматига яна 120 минг гектардан ортиқ ер тортиқ қилиши режалаштирмоқда.\n2016 йилнинг январида Макдевит-Томпкинс мамлакат жанубида миллий парк яратилиши шарти билан Чили давлатига 400 минг гектар ер совға қилиши ҳақида маълум қилганди.\nАмерикалик миллионер North Face ва Esprit либос русумлари асосчиларидан бири бўлган. 1980 йилларда у тадбиркорлик фаолиятини тугаллаб, Чили жанубига кўчиб ўтган ва табиатни муҳофаза қилувчи лойиҳалар билан шуғулланган. Томпкинс келажакда миллий парклар яратиш мақсадида Чили ва Аргентина Патагониясида катта ҳудудларни харид қилган.\nМиллионер 2015 йилда совуқ ўтиши натижасида ҳалок бўлган. У ҳамда бир неча сайёҳ бўлган қайиқ Чили ва Аргентина чегарасидаги Ҳенераль-Керрера кўлида ағдарилиб кетган. Вертолётда етиб келган қутқарувчилар 72 ёшли Томпкинсни шифохонага етказишди, бироқ унинг ҳаётини сақлаб қолишнинг иложи бўлмаган.\nАргентина Томпкинс бева ер ҳадя


hidoyat.uz – “Мовароуннаҳр” нашриётининг сайти - Кимлигинг сўзингдан билинар...\nКимлигинг сўзингдан билинар...\nСурат кишининг ташқи кўриниши – қадди-басти, юз қиёфаси, кийинишидир. Сийрат эса, бир сўз билан айтсак, унинг ички дунёсидир.\nКишининг кимлиги, асл моҳияти унинг сийратида яширин бўлади. Кишининг тили, одамлар билан муомаласи эса, бу яширин сирни ошкор этади. Маърифатпарвар аллома Абдулла Авлоний ҳазратлари: “Сўз инсоннинг даража ва камолини, илм ва фазлини ўлчаб кўрсатадурган тарозидир”, дейди. Дарҳақиқат, сўз жами яратиқлар ичида фақат инсонгагина берилган баҳосиз неъмат. Ҳамма гап бу неъматдан қандай фойдаланишда.\nХалқимизда: “Яхши гап билан илон инидан чиқади, ёмон гап билан пичоқ қинидан”, деган ҳикмат бор. Яхши сўз душманни дўстга айлантириши, беморнинг дардига даво бўлиши, адашганни тўғри йўлга солиши мумкин. Яхши сўз, панд-насиҳат садақадан, қўлдан берилган моддий ёрдамдан ҳам устун. Аммо ўйламай айтилган биргина гап одамлар орасига раҳна солиши, нохуш оқибатларга сабаб бўлиши мумкин. “Бошимизга тушадирган қаттиқ кулфатларнинг кўпи юмшоқ тилимиздан келади”, дейди Абдулла Авлоний. Дарҳақиқат, тилнинг суяги йўқ, унга эрк берсанг нималар демайди. Нақл қилишларича, Ҳусайн Бойқаро талабаларга сабоқ бераётган дўсти Алишер Навоийга яқин бориб, кўрсаткич бармоғи билан бошига ишора қилади. Алишер Навоий эса унга жавобан бармоғи билан тилига ишора қилади. Подшо “тушундим” дегандай бош ирғайди-да, ортига қайтади. Талабалар ажаб-ланиб Навоийдан сўрашади. “Бунинг жавоби оддий, – дейди шоир, – дўстим мендан бошга бало нимадан келади, деб сўради. Мен бўлсам, тилдан, деб жавоб бердим”, дейди.\nДарҳақиқат, халқимиз орасида тил ҳақида, тилдан чиқадиган сўз ҳақида айтилган бундай ривоятлар, мақолу иборалар кўп. “Олдин ўйла, кейин сўйла”, “Дилингдагига хожасан, тилингдан чиққанига қул”, “Жавобга ошиққан хатога йўл қўяр”, “Тилингни сақласанг омондир бошинг”, “Сўзнинг лаззати уни гапиришда эмас, балки эшитишдадир”... каби жуда қисқа, лекин маънога тўла ҳикматларни кўплаб келтиришимиз мумкин.\nДонишмандлардан бири: “Сўзлашда тақво этиш, луқма ва таомдаги тақводан ортиқдир”, деган экан. Ростдан ҳам ўйлаб кўрилса, ҳалол луқма фақат кишининг ёлғиз ўзи учун манфаатлидир. Лекин сўз тақвосининг аҳамияти катта, кўлами кенг. Сўзи тақволи одам бировни ранжитмайди. Бўлар-бўлмасга “доно”лик қилиб, одамларни чалғитмайди. Илм аҳли сукутни афзал билишган. Пайғамбаримиз (алайҳиссалом): “Сукут сақламоқни ўзингга одат қил. Чунки сукут сақлаш шайтонни ҳайдайди ва динингни сақлашингга ёрдам беради”, деганлар. Бошқа ҳадисларида: “Ким Аллоҳга ва охират кунига имон келтирган бўлса, фақат яхши нарсаларни гапирсин ёки жим турсин”, (Имом Бухорий ва Муслим ривояти) дея марҳамат қиладилар.\nКўча-кўйда, транспорт ёки бозор жойларида кишилар, жумладан, ёш-яланглар ўзаро муомала-муносабатларда ишлатадиган сўзларни эшитиб дилинг оғрийди. Ёши улуғлар яхши эслайди, бундан бир неча ўн йиллар бурун оилаларда, жамоат жойларидаги суҳбат-гурунгларда шарқона лутф ҳозиргига нисбатан бирмунча устун бўлган. Эр-хотин бир-бирига “онаси”, “дадаси” дея мурожаат қилишган. Айрим хонадонларда, ҳатто болаларни ҳам сенсирашмаган. “Сиз-сиз”лаб гапиришган. Дакки бериш лозим бўлганда ҳам овозларини кўтаришмаган. Керакли ўгитлар майин овозда эҳтиёткорлик билан тушунтирилган. Қолаверса, панд-насиҳатдан кўра ота-онанинг бир-бирига нисбатан кўрсатишган юмшоқ муомаласи ғоятда ибратли тарбия вазифасини ўтаган. Бугунги кунда эса бундай манзарани (ҳамма оилаларда эмас, албатта) учратиш маҳол. Ёшларимиз гап-сўзлари қурама тиллар йиғиндисига айланиб бораётгани, бозор-ўчарлардаги айрим сотувчи аёлларимизнинг бир-бирларини эркакона “сийлашлари” одатий тусга кириб бораётгани сир эмас.\nТил кўнгил кўзгуси. Кишининг гап-сўзи, муомаласи унинг кимлиги ҳақида тасаввур беради. Тилида парҳез бўлмаган, номақбул сўзларга одатланган киши хайрли оқибат топмайди. Оиласидан тотувлик, барака кўтарилади. Қўни-қўшни, маҳалла-кўйда обрўсига путур етади. Одамлар ундан ўзларини тортадиган, уни четлаб ўтадиган бўлишади. Бундан сақланиш эса, кишини, албатта, яхшиликка, офиятга бошлайди.


11 Март 08:00\nСенат депутатлари ва БМТ Тараққиёт дастури вакиллари Қозоғистонда инсон тараққиётига кўмаклашиш масалаларини муҳокама қилди.\n«Ушбу учрашув мамлакатимиз учун муҳим сана – Мустақиллигимиз ва Бирлашган Миллатлар Ташкилотига аъзо бўлганимизнинг 30 йиллигига тўғри келди. Қозоғистон ушбу юбилейга тараққиёт ва барқарор ривожланишнинг яхши кўрсаткичлари билан келди, десак хато бўлмайди. Кенг кўламли ислоҳотлар туфайли иқтисодиётнинг амалдаги ҳажми 2,5 баробар ошди. Аҳоли жон бошига ялпи ички маҳсулот доллар ҳисобида 13 баравар ортиб, мамлакатга Марказий Осиёда сўзсиз етакчиликни таъминлади. Бу мамлакатимизда инсон тараққиётига катта сармоя киритиш имконини берди. Фаол ижтимоий сиёсат орқали Қозоғистонда қашшоқлик даражаси 2011-2020 йилларда 47 фоиздан 5 фоизга камайди. Қозоғистонда 30 йил давомида 1800 та мактаб, 1827 та соғлиқни сақлаш муассасаси қурилди. 2000 йилдан буён мамлакат аҳолиси 4 миллиондан ортиқ кишига ўсди, умр кўриш давомийлиги эса 73 ёшга этди», - деди давра суҳбати давомида Сенат Раиси ўринбосари Ольга Перепечина.\nШу билан бирга, БМТ Тараққиёт дастурининг Қозоғистондаги вакили Якуп Бериш Қозоғистон сезиларли ривожланиш натижаларига эришганини таъкидлади.\n«Мамлакат тараққиётда салмоқли натижаларга эришилди, асосий бозор ислоҳотлари амалга оширилди, қашшоқлик камайди, давлат хизматлари кўрсатиш тизими такомиллаштирилди. Бироқ, бу тараққиётни янги глобал, минтақавий ва миллий муаммолар билан мўрт ва олдиндан айтиб бўлмайдиган шароитда сақлаб қолиш муҳим», - деди Якуп Бериш.\nШунингдек, у ҳамкорлик алоқаларини йўлга қўйиш муҳимлигини таъкидлаб, БМТ ТД бу йўналишда мамлакат ва Қозоғистон халқини қўллаб-қувватлашга тайёр эканлигини таъкидлади.\nТадбир давомида БМТ Тараққиёт дастурининг Европа ва МДҲ минтақавий бюроси бош иқтисодчиси Бен Слей Қозоғистондаги инсон тараққиётининг асосий компонентлари, жумладан, соғлиқни сақлаш, таълим ва муносиб турмуш тарзи бўйича эришган ютуқларини кўриб чиқди. Шарҳга кўра, Қозоғистоннинг Инсон тараққиёти индексининг глобал рейтингдаги ўрни сўнгги 30 йил ичида сезиларли даражада яхшиланган. Қозоғистон ҳар ўн йилликнинг муаммоларига жавоб бериб, инсон тараққиётига фаол етакчилик қилмоқда. Мамлакат Инсон тараққиёти индексини оширишга ва инсон тараққиёти энг юқори даражадаги давлатлар гуруҳига қўшилиб, 189 мамлакат ва ҳудуд ичида 51-ўринни эгаллашга муваффақ бўлди. Умуман олганда, 30 йил давомида Инсон тараққиёти индексининг ўртача йиллик ўсиши 0,6 фоизни ташкил этди.


Қатъий интизом юксак масъулият билан\nБарчамизга маълумки, шу йилнинг 14 январида Ўзбекистон Республикаси Вазирлар Маҳкамасининг мамлакатимизни 2016 йилдаги ижтимоий-иқтисодий ривожлантириш якунларини ҳар томонлама таҳлил қилиш ҳамда Республика ҳукуматининг 2017 йил учун иқтисодий ва ижтимоий дастури энг муҳим йўналишлари ва устувор вазифаларини белгилашга бағишланган кенгайтирилган мажлиси бўлиб ўтди. Мажлисда Ўзбекистон Республикаси Президенти Шавкат Мирзиёев маъруза қилди. Танқидий таҳлил, қатъий тартиб-интизом ва шахсий жавобгарлик - ҳар бир раҳбар фаолиятининг кундалик қоидаси бўлиши кераклиги алоҳида уқтирилди. Сабаби, ўтган йилнинг якунларидан шундай сабоқ чиқади. Президентимиз маъруза бошида огоҳлантирганидек: «Ғалаба рапотлари» ва қилинган ишга доир ҳисоботларга берилмасдан, асосий диққат-эътиборни мавжуд камчиликлар ва уларнинг илдизларини пухта таҳлил қилишга қаратиш зарур».\nЮқоридагилардан келиб чиққан ҳолда ҳамма тармоқлардаги мавжуд ҳолатнинг теран таҳлилини тинглаб, янги йилда олдимизга қўйилган энг муҳим вазифаларни эшитиб, раҳбарлик фақат кўпчиликка бошчилик эмас, айни вақтда катта жавобгарликни зиммага олиш эканини янада чуқурроқ англадик.\nБиз меҳнат қилаётган тиббиёт соҳасида ҳам камчиликлар бир талайгина, инкор этишга ҳеч ҳаққимиз йўқ. Асосли далиллар билан вазиримизга берилган олти йўналишдаги саволлар бевосита бизларгаям юз фоиз тегишли. Яширмасдан айтсак, бирламчи бўғинимиз - қишлоқ врачлик пунктларимиздан талаб қилинаётган даражадаги самарага эриша олмаяпмиз. Даволаш-профилактика муассасаларимизда диагностика ҳолати ва врачларимизнинг малакаси паст.\nТез тиббий ёрдам кўрсатиш халқимизни тўла қониқтирмаяпти. Ходимларимиз ўртасида лоқайдлик ва таъмагирлик тугатилмаган. Дорихоналар фаолиятини тартибга солиш билан жиддий шуғулланилмади. Охир-оқибат муаммолар кўпайиб, аҳолининг эътироз ва шикоятлари тўхтамаяпти. Булар бизни ўйлантирмасдан, ташвишлантирмасдан қолмайди, албатта. Энди тармоқдаги кенг кўламли ишларимизни тубдан яхшилаш учун кеча-кундуз тинмай ишлашимиз, хизматимиз беминнатлигидан, давлатимиз ҳар бир фуқароси учун кафолатли тиббий ғамхўрлик кўрсатишни таъминлаб қўяётганидан каттаю-кичик қониқиш ҳосил қилишига эришишимиз шарт.\nПрезидентимиз соғлиқни сақлаш тизимидаги мавжуд камчиликларни бартараф этиш учун вазифаларни белгилаб берди. Қишлоқ врачлик пунктлари, ихтисослашган марказлар ва тез тиббий ёрдам станциялари фаолиятини яхшилаш, мутахассислар малакасини ҳам мамлакатимизда, ҳам етакчи хорижий клиникаларда ошириш, 340 номдаги дори воситалари ва тиббиёт буюмлари чегараланган нарх бўйича сотилишини тартибга солиш, экология ҳамда жисмоний тарбия ва спортга боғлиқ ишларни тармоқ мутасаддилари билан ҳамкорликда фаоллаштириш масалалари долзарб қилиб қўйилди.\nБиз вазиримиз Адҳам Икромовдан талаб қилинган ғоят масъулиятли вазифаларни бажаришга ҳамиша елкадош бўлишга бурчлимиз. Чунки, Наманган вилояти тиббиётчилари ҳамма вақт республикада ўз ўрни ва ўз мавқеига эга бўлиб келган. Бундан кейин ҳам халқ саломатлигини сақлаш борасида мамлакат тиббиётчиларининг пешқадамлари бўлишга интилаверамиз. Бунга билимимиз ҳам, куч-ғайратимиз ҳам етарли.\nБугун мамнуният билан айта оламизки, 2016 йил соҳадошларимиз учун халққа фаол хизмат қилиш йили бўлди, дейишга хақлимиз. Пойтахтдан бир неча бор ташриф буюрган юқори малакали олим-шифокорлар билан биргаликда «Ҳеч ким меҳр-эътибордан четда қолмайди» шиори остида серсамара тадбирлар ўтказдик. «Патронаж ойлиги» доирасидаги ҳаракатларимиз халқимизни янада хурсанд қилди. Ҳар бир оилага кириб борилди. Беморлар даволанди, соғломларига турли касалликларнинг олдини олиш тавсиялари берилди. Тиббий кўрикларнинг муҳимлиги халқимиз тушуниб етмоқда. Соғлом турмуш тарзига амал қилиш – соғлиқ ва узоқ умр кўриш гарови эканини яхши билиб олишмоқда. «Соғлом она ва бола» йили Давлат дастури доирасида она ва боланинг саломатлигини муҳофаза қилишни кучайтириш, соғлом ва ҳар томонлама ривожланган авлодни шакллантириш учун кенг кўламли чора-тадбирлар комплекси изчил амалга оширилди.\nЛекин ҳали навбат кутиб турган вазифалар бир талай. Хоҳ катта, хоҳ кичик бўлсин, ҳар бир муассасамизда ўтган йилги ишларни танқидий таҳлилдан ўтказамиз. Камчиликлардан асло кўз юммаймиз. Уларни аниқлаб, тезда бартараф этишга киришамиз. Вазифалар ижроси учун тизимдаги раҳбарларнинг шахсий жавобгарлигини тобора ошириб бораверамиз. Шундагина бугунги режалар - эртага натижа касб этиши мумкинлигини бирор дақиқа унутмаймиз.\nНаманган вилоят соғлиқни сақлаш бошқармаси бошлиғи,\nМирзиёев раҳбарларга дабдабали рақамлар ва баландпарвоз ҳисоботлар ортидан қувиш эмас, янгича самарали усул ва механизмларни татбиқ этиш ҳақида қатъий топшириқ берди\nҚозоғистон, Россия ва Хитойга ташрифлар ҳамда Туркия раҳбари билан ўтказилган музокараларда ҳам бир неча миллиард долларлик йирик келишувларга эришилди. Лекин уларнинг ижросига оид натижалар кутилганидек эмас.\nШуҳрат ва ҳурмат – икки ҳисса масъулият\nНаманган давлат университети қошидаги 3-академик лицей ёш авлодга замонавий таълим-тарбия беришда юқори самараларга эришаётган намунали ўқув масканларидан. 2008 йилда ташкил этилган таълим муассасаси битирувчилари уч йилдан буён олий ўқув юртига ўқишга кириш бўйича вилоятдаги ўнта академик лицей орасида биринчи, мамлакатимиздаги 128 академик лицей орасида дастлабки ўнталик қаторида бўлиб келаётгани ҳам бу ерда ўқитиш самарали йўлга қўйилганидан далолат беради.\nҚатъий юксак масъулият интизом билан\nНаманганлик Меҳриноз Аббосова Ўзбекистон Ижодкор ёшлар уюшмаси раиси этиб тайинланди 19.07.2017 8927


ЁШЛАР БАНДЛИГИ МАСАЛАСИ МУҲОКАМА ҚИЛИНДИ\nСамарқанд вилоят прокуратураси ташаббуси билан вилоят ҳокимлигида умумтаълим мактаблари битирувчиларини таълимнинг кейинги босқичига тўлиқ қамраб олиш, касб-ҳунар коллежлари битирувчиларини иш билан таъминлаш масалаларига бағишланган видеомулоқот тарзида йиғилиш ўтказилди.\nЙиғилишда видео мулоқотга уланган туман ва шаҳар студияларидан ҳокимлар, прокурорлар, иш берувчи ташкилотлар раҳбарлари, маҳалла фуқаролар йиғинлари раислари, битирувчилар ва уларнинг ота-оналаридан иборат жами 6000 дан ортиқ иштирокчилар қатнашди.\nТаъкидланганидек, 2015-2016 ўқув йилида умумтаълим мактабларини 56.097 нафар, академик лицей ва касб-ҳунар коллежларини 55.028 нафар ўқувчилар тамомлашди.\nТадбирда вилоят телерадиокомпанияси томонидан тайёрланган хорижга иш қидириб бориб, жабр кўрган ва турли экстремистик оқимларга аъзо бўлиб қолганларнинг қисмати ҳақидаги фильм намойиш қилинди.\nШунингдек, битирувчилар ўзларини қизиқтирган турли саволларга батафсил жавоб олдилар, кўтарилган муаммоларни ҳал қилиш юзасидан тегишли кўрсатмалар берилди.\nЙиғилиш якунида муҳокама қилинган масалалар юзасидан тегишли тавсиялар ишлаб чиқилди.


“Салаф солиҳ” – “Аҳлуссунна вал-жамоа” эътиқоди (6) – Islom Nuri\n“Салаф солиҳ” – “Аҳлуссунна вал-жамоа” эътиқоди (6)\n“Ахлуссунн авал-жамоа” эътикодида “ИЙМОН” сўзининг истеъмоли\nСалафи солих, Ахлуссунна вал-жамоа эътикодларининг асосларидан бири уларнинг: “Иймон калб билан тасдиклаш, тил билан талаффуз ва аъзолар билан амал килишдир. У тоат килиш билан кўпаяди ва гунох килиш билан озаяди”— деб айтишларидир.\nИймон сўз ва амалдир:\n— Калб ва тилнинг сўзи.\n— Калб, тил ва аъзоларнинг амали.\n— Калбнинг сўзи — унинг эътикоди, тасдики, икрори ва ишончидир.\n— Тилнинг сўзи — унинг икрори амал килиш, демакдир. Яъни, шаходат калималарини талаффуз килиш ва унинг такозоси билан амал килишдир.\n— Калбнинг амали — унинг нияти, таслим бўлиши, ихлоси, тўла бўйсуниши, солих амалларни севиши ва хохлашидир.\n— Тил ва аъзоларнинг амали — буюрилган нарсаларни килиш ва кайтарикларни тарк этишдир.\n(Иймон факат амал билан комил бўлади, сўз хам амал хам факат ният билангина эътиборлидир, сўзнинг хам , амалнинг хам, ниятнинг хам эътибори йўк, факат улар суннатга мувофик бўлсагина эътиборлидир) (Бу сўзни Имом Авзоий, Суфён Саврий, Хумайдий ва бошка кўплаб салаф олимлари айтдилар, шунингдек уни Лалакаий ва ибн Батта ривоят килдилар).\nАллох таоло Куръони Каримда «мўминлар» сифатини иймон келтирган ва иймон келтирган нарсалари бўлмиш диннинг асослари, фуруълари, зохири ва ботинига амал килган, иймон таъсирлари уларнинг эътикодлари, сўзлари, ботиний ва зохирий амалларида намоён бўлган кишиларга истеъмол килди. Аллох таоло деди:\n«Хакикий мўминлар факат Аллох (номи) зикр килинган вактида калбларига кўркинч тушадиган, Унинг оятлари тиловат килинганда иймонларини зиёда киладиган ва Ёлгиз Парвардигорларига таваккул киладиган кишилардир. Улар намозни тўкис адо этадилар ва Биз уларни бахраманд килган нарсалардан инфок-эхсон киладилар. Ана ўшаларгина хакикий мўминлар бўлиб, улар учун роббилари хузурида (юксак) макомлар, магфират ва улуг ризк бордир» (Анфол: 2-4).\nАллох таоло Куръоннинг кўп ерида иймонни амали солихга боглаган:\nАллох таоло деди: «Албатта иймон келтирган ва яхши амаллар килган зотлар учун Фирдавс жаннатлари манзил бўлур» (Кахф: 107).\n«Албатта: «Роббимиз — Аллохдир» деб, сўнгра (Ёлгиз Аллох таолога ибодат килишда) тўгри-устивор бўлган зотларнинг олдиларига (ўлим пайтида) фаришталар тушиб, дерлар: «Кўркманглар ва гамгин бўлманглар!» (Фуссилат: 30).\n«Килиб ўтган амалларингиз сабабли сизларга мерос килиб берилган жаннат мана шудир» (Зухруф: 72).\n«Аср (вакти)га касамки, (барча) инсон зиён-бахтсизликдадир. Факат иймон келтирган ва яхши амаллар килган, бир-бирларига Хак (йўли)ни тавсия этган ва бир-бирларига (мана шу Хак йўлида) сабр-токат килишни тавсия этган зотларгина (нажот топгувчидирлар).» (Вал-аср сураси).\nРасулуллох соллаллоху алайхи ва саллам дедилар: “Аллохга иймон келтирдим”— деб айтинг сўнгра сабот билан туринг!” (Имом Муслим ривояти).\n“Иймоннинг етмиш неча хам шохлари бор. Бу шохларнинг афзали “Ла илаха иллаллох” калимасидир. Энг куйиси эса йўлдан озорли нарсаларни олишдир. Хаё хам иймоннинг бир шохидир” (Имом Бухорий ривояти).\nИлм ва амал бир-бирига чамбарчас богланган бўлиб, амал илмнинг сурати ва аслидир.\nИймоннинг даражалари ва шохлари борлигига, иймон кўпайиб, озайиши ва иймон ахлининг бир-бирларидан иймонда фаркли эканликларига далолат килувчи кўплаб оят ва хадислар ворид бўлган. Аллох таоло деди: «….ва иймон келтирган зотларнинг иймонлари эса янада зиёда бўлгай» (Муддассир: 31).\n«…Кани, бу сура кайси бирларингизнинг иймонларингизни зиёда килди?, дейишади. Аммо у (сура) иймон келтирган зотларнинг иймонларини албатта зиёда килди» (Тавба: 124).\n«…Унинг оятлари тиловат килинганда иймонларини зиёда киладиган ва Ёлгиз Парвардигорларига таваккул киладиган кишилардир.» (Анфол: 2).\n«(Аллох) ўз иймон-ишончларига яна ишонч кўшишлари учун мўминларнинг дилларига сакинат ором туширган Зотдир.» (Фатх: 4).\nРасулуллох соллаллоху алайхи ва саллам дедилар: «Аллох учун севган ва Аллох учун ёмон кўрган кишининг иймони комил бўлибди» (Шайх Албоний: “Сахиху Сунани Аби Довуд”).\nБошка бир хадисда: «Сизлардан бирингиз (гунох ишни) кўрса уни кўли билан ўзгартирсин, агар кодир бўлмаса тили билан, агар кодир бўлмаса калби билан ўзгартирсин. Буниси (калб билан ўзгартиш) иймоннинг энг заиф (лигининг далил) идир» (Имом Муслим ривояти).\nСахобалар (Аллох улардан рози бўлсин!) иймоннинг сўз, эътикод ва амал экани, тоат билан зиёда, гунох билан камайишини расулуллох соллаллоху алайхи ва салламдан ўргандилар ва тушундилар.\nАмирул-мўминийн Алий разияллоху анху: «Сабрнинг иймонга нисбатан ўрни бошнинг жасадга нисбатан бўлган ўрнига ўхшайди. Сабри бўлмаган одамнинг иймони йўкдир»— дедилар. (Лолакаий: “Шарху усули ахлиссуннати сал-жамоати минал-китаби вассуннати ва ижмаис-сохабати ват-табиин”).\nАбдуллох ибн Масъуд разияллоху анху: “Илохим, бизга иймон, ишонч ва фикхни зиёда кил!”— деди (Лолакаий ривояти).\nАбу Хурайра разияллоху анху, Абдуллох ибн Аббос ва Абуддардо разияллоху анхулар: “Иймон кўпайиб, озаяди”— деб айтардилар (Лолакаий ривояти).\nВакийъ ибн Жаррох рахимахуллох деди: “Ахлуссунна”: «Иймон сўз ва амалдир» — деб айтадилар” (Лолакаий ривояти).\nИмому ахлиссунна Ахмад ибн Ханбал рахимахуллох: “Иймон кўпайиб, озаяди. Унинг кўпайиши амал билан, озайиши эса амални тарк килиш биландир”— деди (Лолакаий ривояти).\nХасан Басрий рахимахуллох: “Иймон зийнатланиш ва орзуланиш билан эмас, балки, калбга ўрнашган ва амал уни тасдиклаган нарса иймондир”— деди (Шайхул ислом Ибн Таймийя: “Китабул-ийман”).\nИмим Шофеий рахимахуллох: “Иймон сўз ва амалдир. У кўпайиб, озаяди. Тоат билан кўпаяди, маъсият-гунох билан озаяди”— деди ва Аллох таолонинг: «….ва иймон келтирган зотларнинг иймонлари эса янада зиёда бўлгай» (Муддассир: 31) оятини тиловат килди (“Фатхул-Борий: 1/ 62. “Китабул-Ийман”).\nИмом Абу Умар Ибн Абдулбар “ат-Тамхид” китобида шундай деди: “Фикх ва хадис ахллари иймоннинг сўз ва амал эканига, ниятсиз амал бўлмаслигига ижмоъ килдилар. Уларнинг эътикодларида иймон тоат билан зиёда, гунох билан кам бўлади ва тоатларнинг барчаси иймондир” (Шайхулислом Ибн Таймийя: “Китабул-ийман”).\nБарча сахобалар, тобеинлар, уларга яхшилик билан эргашган мухаддис, факих ва дин имомлари ва уларга эргашганлар шу тушунчада эдилар. Уларга бу тўгрида хакикатдан четга чиккан кимсалардан бошка хеч ким мухолиф бўлмади.\n“Ахлуссунна вал-жамоа” иймонни амалдан ажратган кимсаларни “муржиа”, иймонга иймондан бўлмаган нарсаларни кўшган кимсаларни “бидъатчи” деб атадилар.\nКимки шаходат калималарига тили билан икрор бўлса, калби билан Аллохнинг бирлигини эътикод килса, лекин, аъзолари билан Ислом рукнларига амал килмаса, унинг иймони мукаммал бўлмайди. Биз бундай кишиларга умумий суратда, хукман ва исман иймон (яъни, мўмин) лафзини истеъмол кила оламиз. Аммо шаходат калималарига икрор бўлмаган кишиларга иймон исми истеъмол килинмайди.\n“Ахлуссунна вал-жамоа” иймонда истисно бор дейдилар. Яъни, Аллох таолодан жуда хам кўркканлари, такдирни исбот этган ва ўзларини макташдан сакланганлари учун ўзларига мутлак иймонни нисбат килишда жазм кила олмайдиларда: “Иншааллох, мен мўминман”— дейдилар. Чунки, мутлак иймон барча тоатларни килиш ва кайтарикларнинг хаммасини килмасликни ўз ичига олади. Агар истисно иймонда шак килиш кўринишида бўлса, улар бу каби истиснодан кайтарадилар. (Яъни, мен мўмин бўлсам керак иншааллох дейишдан кайтарадилар. Бу каби ўринларда жазм килиш керак бўлади.) Бунга Куръон Карим, суннат, салаф солих ва уламолар сўзларида кўп далиллар бор. Аллох таоло деди:\n«Ва бирон нарса хакида: «Мен албатта бу ишни эртага килгучиман», дея кўрманг, магар «Иншааллох-Аллох хохласа», (денг)» (Кахф: 23, 24).\n«… Сизлар ўзларингизни покламай кўя колинглар! Унинг Ўзи такводор бўлган кишиларни жуда яхши билгувчидир.» (Нажм: 32).\nПайгамбаримиз соллаллоху алайхи ва саллам кабристонга кирган пайтларида: “Ассаламу алайкум ахли диёр мўмин ва мусулмонлар! Иншааллох, бизлар хам сизларга етиб келгувчилармиз. Аллохдан биз ва сизлар учун офиятни сўрайман”— дер эдилар (Имом Муслим ривояти).\nАбдуллох ибн Масъуд разияллоху анху: “Ўзининг мўмин эканига гувохлик берган киши, ўзининг жаннат ахлидан эканлигига хам гувохлик берсин”— деди (Лолакаий ривояти).\nЖарир рахимахуллох: “Мен Мансур ибн Мўътамир, Мугийра, Аъмаш, Лайс, Умора ибн Каъко, ибн Шубрума, Ало ибн Мусайяб, Язид ибн Абу Зиёд, Суфён Саврий, ибн Муборак ва бошка учратганим барча кишиларнинг иймонда истисно килганлари ва истисно килмаганларни айблаганларини эшитдим” — деди (Лолакаий ривояти).\nИмом Ахмад рахимахуллохдан: “Иймон нима”— деб сўралганда, у шундай деб жавоб килди: “Сўз (талаффуз), амал ва ният”. Яна сўрадилар: Бирон киши «сен мўминмисан» деб сўраса бўладими? “Бундай савол бериш — бидъатдир”— деб жавоб берди. “Ундай саволга нима деб жавоб бериш керак”— деб сўрадилар: “Иншааллох, мўминман”—деб жавоб беради деди. (Лолакаий ривояти).\n“Ахлуссунна вал-жамоа” эътикодида, “иймон”, аслининг йўк бўлиши билан йўк бўлади. Аммо гунохларни килиш ва буйрукларни килмаслик билан унинг шох (тармок) ларининг йўколиши иймонни камайтирсада бирок, уни бутунлай йўк килмайди. Банда ўзини иймонга киргизган нарсасини инкор этсагина иймондан чикади. Баъзан инсонда иймон ва куфр, ширк ва тавхид, такво ва фожирлик жам бўлиши мумкин. Аллох таоло деди: “Уларнинг кўплари Аллохгат факат мушрик бўлган холларидагина иймон келтирадилар” (Юсуф: 106).\n“Улар у кунда иймондан кўра куфрга якинрок эдилар” (Оли Имрон: 167).\nГунохи кабира – Катта гунохларни килган киши иймондан чикмайди. У бу дунёда иймони кемтик, иймони билан мўмин ва килган катта гунохи билан фосикдир. Охиратда эса Аллох таолонинг ихтиёридадир: хохласа уни кечиради, хохласа жазолайди.\nИймон бўлиниши мумкин. Аллох таоло иймоннинг ози билан хам жаханнамга кирган кишиларни чикаради. Расулуллох соллаллоху алайхи ва саллам дедилар: “Калбида хардал уругича иймони бўлган кишилар жаханнамга кирмайдилар” (Имом Муслим ривояти).\nШунинг учун хам, “ахлуссунна вал-жамоа” иймоннинг аслини махв этадиган гунохдан бошка гунохларни килган ахли кибладан биронтасини кофир хисобламайдилар. Аллох таоло деди: “Албатта Аллох ўзига (бирон нарсанинг) шерик килинишини кечирмас. Шундан бошка гунохларни Ўзи хохлаган кишилар учун кечирур.” (Нисо: 48).\nРасулуллох соллаллоху алайхи ва саллам дедилар: “Жаброил алайхиссолату вассалом хузуримга келиб: “умматингиз ичидан бири Аллохга бирон нарсани ширк келтирмай вафот этса жаннатга киради”— деб башорат берди. Мен: “Зино ва ўгирлик килса хам-ми”— дедим, у: “Зино ва ўгирлик килса хам”— деди” (Имом Муслим ривояти).\nАбу Хурайра разияллоху анху деди: “Иймон пок нарсадир. Шунинг учун хам, иймон зино килган кишидан чикади. Агар у нафсини маломат килса ва кайтса, иймон хам унга кайтади” (Лолакаий ривояти).\nАбуд-Дардо разияллоху анху деди: “Иймон худди бир кийиб, бир ечадиган кийимингизга ўхшайди. Аллох номига онт ичиб айтаманки, ўз иймонига хотиржам бўлган кимсадан иймони тортиб олинади ва уни излаб топа олмайди” (Лолакаий ривояти).\n(Имом Бухорий рахимахуллох шундай деди: “Мен Хижоз, Мадина, Басра, Макка, Восит, Багдод, Шом ва Миср ахлларидан бўлган мингдан ортик олимлар билан бир неча бор учрашдим, кирк олти йилдан кўпрок бўлади мен улар билан кўришдим, уларнинг хаммаси унда бор эдилар. —Имом Бухорий рахимахуллох уларнинг элликдан ортигини номма-ном зикр килади. Сўнгра: “Биз сўзни чўзмаслик учун шу исмлар билан кифояланамиз”— дейди. Мен уларнинг биронтасини: Аллох таолонинг: “Холбуки, улар факат ягона Аллохга, У Зот учун Динни холис килган, Тўгри Йўлдан огмаган холларида ибодат килишга ва намозни тўкис адо этишга хамда закотни ато этишга буюрилган эдилар. Мана шу Тўгри Диндир.” (Баййина: 5) оятига биноан: «Дин — сўз, ва амал» эканида ихтилоф килганларини кўрмадим.\nИмом Бухорий рахимахуллох сўхзларининг давомида уларнинг колган эътикодларини хам баён килдилар. (Лолакаий: “Шарху усули ахлиссуннати вал-жамоати минал-китаби вассуннати ва ижмаис-сохабати ват-табиин”).\n “Иймон сўзининг лугавий маъноси: “тасдиклаш, бўйсуниш ва икрорни изхор килиш” бўлса, шаръий маъноси: ботиний ва зохирий тоат-ибодатлардир. Ботинийлари: мас: калб ишлари, у — калбнинг тасдиклашидир. Зохирийлари эса бадан килган фарз, суннат амаллардир. Хуллас, иймон — калбда ўрнашган, уни амал тасдиклаган ва унинг самаралари Аллох таолонинг буйрукларига итоат этиш, кайтарикларидан четланишда очик намоён бўлган нарсадир. Зеро, амалдан ажраган илмдан фойда йўкдир. Агар курук илм фойда берса эди, Иблис (Аллох уни лаънатласин!) га фойда берган бўлар эди. У Аллох таолонинг шериксиз ягона экани ва ўзи Аллох таолога кайтишини яхши билар эди. Лекин унга Аллох таолодан: “Одамга сажда кил!” амри келганида, амрдан бош тортиб, мутакаббирлик килди ва кофир бўлди. Унга тавхид илмини билиши фойда бермади. Чунки амалдан ажраган илмнинг Аллох таоло тарозусида хеч кандай вазни йўкдир. Салаф солих тушунчаси шундайдир. Зеро, иймон Куръон Каримда амалдан ажратилган холида келмаган. Балки, кўп оятларда иймонга солих амалларни атф килинган (богланган).


Эрон ҳарбий ҳаво машқлари ўтказмоқда\nЭрон генерали Аҳмад Мигҳоний ҳарбий ҳаво машқлари беш кун давом этишини айтди.\nЭронда беш кунга мўлжаланган кенг кўламли ҳарбий ҳаво машқларига старт берилди. Ушбу ҳарбий машқлар ўз ядровий иншоотларининг Исроил ва АҚШ томонидан ўққа тутилиши мумкинлиги юзасидан билдирилаётган Теҳрон ташвишлари ифодаси ўлароқ қабул қилинмоқда.\nЭроннинг ҳаво ҳужумига қарши мудофаа кучлари мамлакатда кенг кўламли ҳарбий машқларга старт берилганини эълон қилди.\nҲаво кучлари қўмондонлиги вакили генерал Аҳмад Мигҳоний сўзларига кўра, беш кунга мўлжалланган машқлардан мамлакат ядровий иншоотлари ҳимоя тизимини такоммилаштириш каби мақсадлар кўзланган. Генерал, шунингдек, ҳарбий машқлар асосан Эрон ядровий иншоотлари жойлашган мамлакатнинг марказий, ғарбий ва жанубий ҳудудларида ўтказилишини маълум қилди.\nАйни пайтда Эрон агентликлари 22 ноябр куни бошланган машғулотларни “улкан” амалиёт дея атамоқдалар.\nТеҳрон бу каби ҳарбий машқларни мунтазам тарзда ўтказиб келади ва ўз ядровий иншоотларига қарши уюштирилиши мумкин бўлган ҳужумларни бартараф этиш мақсадида ўз армияси салоҳиятини ошираётгани ҳусусида баёнотлар ҳам бериб туради.\n"Бироқ 22 ноябр куни бошланган машқлар аввал мамлакат ҳудудида ўтказилган ҳарбий машқлардан фарқ қилади", дейди Озодлик радиосининг минтақадаги мухбири Ҳуссайн Ариён.\n- Ҳаво ҳужумига қарши мудофаа тизими ўтмишда мувофиқлаштирилмаган эди. Бу ишни ҳаво кучлари ва қисман Инқилоб посбонлари корпуси бажараётган эди. Кейинчалик эса, Эрон бу кучларни барчасини бирлаштириб, ҳаво ҳужумига қарши ягона мудофаа кучлари яратди,- дейди Ҳуссайн Ариён.\nМашқлар арафасида эса Эрон Ислом инқилоби посбонлари вакилларидан бири Эрон ҳужумга учрагудек бўлса, Теҳрон дарҳол Исроилни нишонга олиши мумкинлиги ҳусусида огоҳлантирди.\nЭрон Олий руҳонийси оятуллоҳ Али Ҳуманайининг Инқилоб посбонлари корпусидаги вакили Можтаба Золноур ИРНА агентлиги билан суҳбатда: "Агар Исроил ракеталаридан биронтаси Эрон ҳудудига келиб тушса, Теҳрон ракеталари Тел-Авивнинг "қоқ юраги"ни нишонга олади", дея таъкидлади.\nИсроил ҳам АҚШ ҳам ўз ядровий дастуридан воз кечишни истамаётган Эронни ядровий қуролга эгалик қилиш урунишларини олдини олиши мақсадида бу давлатга қарши куч ишлатиши мумкинлиги ҳусусида огоҳлантирган.\nҒарб давлатлари Эронни ўз дастури ёрдамида ядровий қурол ишлаб чиқаришга уринаётганликда айблаб келади.Эрон эса иддаоларни инкор қилиб, ўз дастури фақат тинчлик мақсадларига йўналтирилганини айтмоқда.\nБундан икки кун аввал эса Брюсселга тўпланган жаҳоннинг қудратли олти давлат вакиллари Эроннинг БМТ қошидаги Атом энергияси халқаро агентлиги таклифларини инкор этганидан таажжуб билдирдилар.\nАтом энергияси халқаро агентлиги Эрон ядровий дастури атрофидаги вазиятни юмшатиш мақсадида бу давлатга ўз уранини хорижда қайта ёнилғига айлантиришни таклиф қилмоқда. Бироқ Теҳрон ушбу таклифларни инкор қилиб, ўз уранини хорижга юбормаслигини маълум қилди.


10:12 02.08.2019 (Янгиланган 10:17 02.08.2019)\n"Фориш" полигонида "АРМИ-2019" иштирокчилари таомномаси олий даражада ташкил этилган. Ўзбекча лутф ва меҳмондорчиликни хорижлик меҳмонларнинг ўзлари эътироф этишмоқда\nТОШКЕНТ, 2 авг - Sputnik. Мудофаа вазирлиги Ўзбекистонда илк маротаба ўтказилаётган V Халқаро армия ўйинларида иштирок этиш учун 11 давлатдан келган ҳарбий делегация вакиллари қандай таомлар билан сийланаётгани ҳақида маълумот берди, деб хабар қилмоқда Sputnik Ўзбекистон мухбири.\nТаъкидланишича, "АрМИ-2019" ўйинлари иштирокчилари Мудофаа вазирлигининг "Фориш" тоғ полигонида ўзбекона лутф ила қарши олинганининг ўзи кўпчилик меҳмонларни ҳайратга солган.\n"Фориш" полигони ошхонасида Мудофаа вазирлиги томонидан ташкил этилган уч маҳалли овқат тановули юртимизга келган хорижликлар томонидан эътироф этилмоқда. Айниқса, кимёвий ишлов ва биологик аралашувларсиз полизларимизда етиштирилган хўл мева ва сабзавотлардан ҳамма мамнун. Таом пишириш технологияларининг санитария-эпидемиология талабларига қатъий риоя қилиниши устидан назорат қилиб келаётган ҳарбий тиббиёт ходимлари туну-кун хизматда", - деди Мудофаа вазирлиги вакили.\nЕнгил атлетика спортчилари меъёри асосида тузилган таомнома менюсида витамин ва калорияга бой махсулотлардан фойдаланилмоқда.\nЖумладан, нонуштага сабзидан тайёрланган саримсоқли салат, хўл мева ассортиси, шакар қўшилган творогли запеканка, сметана соуси билан қайнатилган товуқ ва вермишель, сут билан какао, қайнатилган сут, лимон билан ширин чой, буғдой ва арпа унидан тайёрланган нон, сариёғ, пишлоқ, колбаса, сметана, творог, кофе ва қуритилган мевалар, хамиртуришли булочкалар таклиф этилмоқда.\nТушликка хўл мева, сабзавотлар ва кўкатлардан тайёрланган ассорти, товуқли сомса, мастава шўрва, мевали рагу билан тухум-дўлма, қовурма "Тошкент", картошка билан қовурилган товуқ ва нон маҳсулотлари.\nҚўли гул ўзбек ошпазлари томонидан тайёрланган кечки овқат ҳам хорижликлар эътирофи остида қолмоқда. Булар: сабзавотлардан тайёрланган салат, пиширилган тухум, қовурилган балиқ, гарнир билан гўштли котлет ва қовурилган жўжалар, хўл мевалар ва қандолат маҳсулотлари.\nТўйимли таомлар кун давомида машаққатли тайёргарлик машғулотларини ўтаган иштирокчиларга манзур бўлмоқда.\nМудофаа вазирлиги ҳарбийлар ғайратига ғайрат, кучига куч қўшадиган бундай таомномадан кейин ғалаба учун кураш ҳам шиддатли бўлишига ишонч билдирган.


Таламус » Тиббий психология – Расмий сайт\nЯнгиликлар » Энциклопедия » Таламус\nТаламус эллипс шаклидаги кулранг тусга эга йирик ядро. Таламус иккита бўлиб, III қоринчанинг ён томонлари бўйлаб жойлашган.Пўстлоққа келаётган барча сезги йўллари айнан таламусга кириб ўтади. Булар – юзаки ва чуқур сезги, эшитув ва кўрув йўллари ҳамда бошқа тузилмалардан келувчи афферент йўллар.\nТаламусда қайта ишланган сенсор сигналлар қуйидаги тартибда пўстлоққа узатилади: соматосенсор сигналлар орқа марказий ва юқори париетал пушталарга, оптик сигналлар энса бўлагидаги кўрув марказига, товуш сигналлари чакка бўлагидаги эшитув марказига ва ҳ.к.\nТаламус зарарланиши. Таламус зарарланганда яққол кўзга ташланадиган синдром – Дежерин-Русси синдроми. Бу синдром қуйидаги 5 гемисиндромдан иборат: қарама-қарши томонда барча сезгилар гемианестезияси, гемигиперпатия, гемиалгия, гемиатаксия ва гемианопсия. Гемиалгия, яъни таламик оғриқлар каузалик типда намоён бўлади, тананинг ярмини эгаллаб олади ва беморга кучли азоб беради.\nҚўшилган: 00:30 / 07-04-2021 Ўқилди: 16\nАссоциатив, комиссурал ва проекцион йўллар


Янгиликлар » Страница 10 » Фаровон юрт\nЎтказилган махсус тадбир чоғида Ироқ разведкаси “Ислом давлати” (ИД) (Ўзбекистонда тақиқланган) террорчилик ташкилотининг юқори даражали жангарисини йўқ қилди. Бу ҳақда Ироқ Қуролли Кучлари бош қўмондонининг расмий вакили Яхъё Расул маълум қилди.\nAdmin от 16-07-2020, 21:41\nAdmin от 16-07-2020, 20:37\nAdmin от 16-07-2020, 20:32\n14 июль ҳолатига коронавирус инфекцияси билан касалланганлар сони дунё бўйлаб 13 миллиондан ошди.\nAdmin от 14-07-2020, 23:43\n❓ Касалликни иккинчи марта юқтириш ҳолатларида касаллик енгил ўтадими?\nAdmin от 14-07-2020, 23:41\nҚОНУН ИЖРОСИ – ПАРТИЯ НИГОҲИДА\nЎзМТДП Жиззах вилоят Кенгашида “Zoom” иловаси орқали онлайн учрвшув бўлиб ўтди. Учрашувдан кўзланган мақсади ЎзМТДП маҳаллий Кенгашлари Жисмоний ва юридик шахсларнинг мурожаатлари билан ишлаш юзасидан туман кенгаш раислари, етакчи мутахассисларнинг ҳамда маҳаллий кенгаши депутатларининг малакасини ошириш, жисмоний ва юридик шахсларнинг мурожаатлари билан ишлаш бўйича тажриба алмашишдир.\nAdmin от 14-07-2020, 23:34\nБашорат қилинган офат – Айни дамда касаллик юқтириш билан бирга ўлимга ҳам сабабчи бўлмоқда.\nAdmin от 13-07-2020, 23:04\nКун муаммоси: Онлайин қабулда абитуриентлар қандай муаммоларга дуч келмоқда?\nAdmin от 13-07-2020, 22:58\nҚонун барча учун баробар. Айниқса, хозирги жиддий вазиятда карантин қоидаларига қатъий амал қилиш биринчи галдаги заруратлар қаторига тиркалди. Зеро, пандемик карантин тақозосидан ўрнатилган тартибга риоя этиш бебаҳо саломатлигимизни сақлашга катта ҳиссадир.\nAdmin от 13-07-2020, 22:47\nАсосий сахифа » Янгиликлар » Страница 10


Моли борнинг ҳоли бор — Ishonch Gazetasi\nЗубайда опа Қўшкўпир тумани Иттифоқ маҳалласида яшайди. Оилада беш жон. Қўли калталиги боис, баъзида болаларига эрталаб бир пиёла иссиқ сут ичиролмаган кунлари бўлади. Яқинда унинг хонадонига ташриф буюрган касаба уюшма ташкилотлари мутасаддилари аҳвол сўраб, эҳтиёжларини ўрганишди. Шунда Зубайда Нуржонова кўнглидагини айтди.\n– Сут сўраб қўшниларникига кириб чиқаман. Биттагина соғин сигиримиз бўлса қанийди.\nЗубайда опанинг орзуси ушалиши кўпга чўзилмади. Қўшкўпир тумани Оқдарбанд қишлоғида яшовчи 4 та эҳтиёжманд оилага касаба уюшмалари томонидан соғин сигирлар берилди. Улар қаторида Зубайда Нуржонова ҳам бор.\n– Яхшилар барака топсин, – дейди Ошоққалъа маҳалласида истиқомат қилувчи Дилафрўз Ҳасанова. – Бизга берилган сигирдан кунига 5-6 литр сут соғиб оляпмиз. Музлаткичимизни истаган пайтда очсангиз, сут-қатиғимиз бор. Ортганини қўшниларга илиняпмиз.\n– «Обод қишлоқ» дастури қишлоғимизни, уйимизни, кўнглимизни обод қиляпти, – дейди Оллақули Маҳмудов. – Қишлоғимиз кундан кун чирой очиб, шаҳарга ўхшаб боряпти. Ҳеч бир фуқаро, ҳеч бир хонадон эътибордан четда қолмади. Мана, биз соғин сигирли бўлдик. Қўшнимга иссиқхона қуриб беришди. Яна бир қўшнимиз имтиёзли кредит олди. Кеча қишлоғимизда 100 ўринли тикувчилик корхонасининг иш бошлагани қувончимизга қувонч қўшди.\nХоразмнинг барча туманларида «Обод қишлоқ» дастури доирасидаги ишлар жадал давом этмоқда. Касаба уюшмалари бунёдкорлик жараёнларида фаоллик кўрсатиб, эҳтиёжманд инсонларни ҳар томонлама қўллаб-қувватлаяпти. Буларнинг барчаси юртдошларимизнинг турмуши обод бўлишига хизмат қилаётир.


Трамп Путинга ишонишини айтди, Путин эса уни тарбияли инсон дея таърифладиHaqida.net\nHome Dunyo Трамп Путинга ишонишини айтди, Путин эса уни тарбияли инсон дея таърифлади\n«У ҳар сафар мен билан учрашганида бундай қилмаганини айтади ва мен унга ҳақиқатда ишонаман», – деди Дананг курорт шаҳардан Вьетнам пойтахти Ханойга қараб йўл олаётган Трамп.\n«Ўйлашимча, бу унга нисбатан ҳақоратдир ва бу бизнинг мамлакатимиз шаънига яхши иш эмас», – дейди АҚШ давлат раҳбари.\nРеспубликачилар билан рақобатлашувчи Демократлар партияси сиёсатчилари Трамп сайлов олди кампаниясининг Москва билан алоқадорлигига доир далилларни топишга уринишмоқда. Махсус прокурор Роберт Мюллер эса бу борада алоҳида тергов олиб бормоқда, унинг доирасида штабнинг собиқ раҳбари Пол Манафорт ва унинг маслаҳатчиси Рик Гейтсга нисбатан айбловлар қўйилди. Республикачи президентнинг ўзи эса Кремль билан келишувга доир баёнотларни «сафсата» деб атамоқда.\nАмерика махсус хизматларининг хулосасига кўра, электрон тизимларни бузиб кириш, шунингдек сохта янгиликлар ва тарғиботларни тарқатишни ўз ичига олган операцияга шахсан Путиннинг ўзи раҳбарлик қилган, мақсад – Хиллари Клинтонни дискредитация қилиб, Трампнинг ғалабасини таъминлаш бўлган.\n«Россия билан ягона алоқа – бу унинг Америка пиар агентлиги раҳбари ва эҳтимол, эгаси сифатида шу соҳада ишлайдиганлар билан ишбилармон сифатида шартномалар имзолаганидадир, у Украина билан, шу жумладан собиқ президент Янукович билан ҳам ишлаган. Бироқ бунинг Россияга қандай алоқаси бор, тушунмайман. Ҳеч қандай! Шунчаки қуруқ сафсата ва АҚШнинг амалдаги президентига қарши кураш учун ҳар нарсани баҳона қилиш. Шундай бўлса-да, яна бир бор такрорлайман, бу бизнинг ишимиз эмас, ўзлари ҳал қилишсин», – деди РФ президенти журналистларга.\n«Президентлар Суриядаги можарони ҳарбий йўл билан ҳал қилиб бўлмаслигини қўллаб-қувватлашган. Улар вазият бўйича якуний хулосалар БМТ Хавфсизлик кенгаши резолюциясига мувофиқ, Женевадаги жараёнлар доирасида маълум бўлиши кераклигини тасдиқлашди», – дея хабар беради Кремль.\nТрампнинг журналистларга маълум қилишича, улар «Путин билан жуда тез келишиб олишган (Сурияга доир баёнот бўйича)»: «Бир-биримизни у қадар яхши билмасак-да, муносабатларимиз ёмон эмас».\nПутин Трамп билан мулоқотдан кейин уни «тарбияли ва бирга ишлаш учун ўзаро мулоқотда қулай инсон» дея таърифлади.\n«Биласизми, мен унинг одатларидан бехабарман, биз яхши таниш эмасмиз ҳали. Бироқ Қўшма Штатлар президенти ўзини юксак даражада тўғри, яхши ниятли инсон сифатида тутмоқда ва биз яхши мулоқот олиб бормоқдамиз», – деди Путин.


Токсинларни чиқариш учун Лактофильтрум\nҲар куни организмимизга умумий саломатликка салбий таъсир кўрсатувчи кўплаб заҳарли моддалар тушади. Ошқозон-ичак тизими ва унинг ёрдамчилари уларга қарши мустақил курашади, аммо баъзи ҳолларда кучи етмай қолади.\nКундалик турмушида инсонга салбий таъсир кўрсатувчи энг кенг тарқалган заҳарли моддалар:\nПатологик бактериялар кўпаядиган маҳсулотлар;\nСифатсиз озиқ-овқат маҳсулотлари компонентлари (консервантлар, кимёвий қўшимчалар);\nДори воситалари (терапевтик миқдордан ортиб кетган дозаларда);\nОғир металлар тузлари (кимёвий моддалардан заҳарланиш).\nОрганизм интоксикацияси (заҳарланиши) – зудлик билан даволашни талаб этадиган оғир ҳолат ҳисобланади. Хасталик организмга тушган заҳарли моддаларнинг чиқиб кетишига ёрдамлашадиган - кўнгил айниши, қайт қилиш, ичбуруғ сингари овқат ҳазм қилиш тизимидаги турли бузилишлар кўринишида намоён бўлади.\nТоксинларни чиқаришнинг энг яхши усули\nТоксинларни организмдан чиқариш комплекс тадбирларни ўзи ичига олади. Шунингдек, моддаларни нейтраллаштирувчи ўзига хос воситалардан фойдаланиш ҳам мумкин, бироқ бу усул ҳар доим ҳам қўл остингизда бўлмаслиги мумкин. Интоксикациядан мустақил равишда организмдаги зарарли моддаларни боғлаб чиқарадиган воситалар кўмаклашади. Лактофильтрум ана шундай препарат бўлиб, турли интоксикацион синдромларда қўлланади.\nПрепаратнинг таъсир принципи юқорида кўрсатилган токсин турларини шимиб олиш ва йўғон ичак орқали чиқаришдир. Бундан ташқари мазкур дори воситаси қўшимча компонент – иммуномодулятор сақлайди. Бу ўз навбатида интоксикация оқибатида азият чекадиган ичаклар нормал микрофлорасининг тикланишини рағбатлантиради. Препарат нафақат токсинлар, балки патоген бактерияларга таъсир қилгани боис, айниқса, озиқ-овқатдан заҳарланиш ёки ичакларга тушган инфекцияда ижобий самара беради.\nДаволаш натижаси курс бошлангани заҳоти кўзга ташланади. Ҳаёт сифати яхшиланиб, интоксикациянинг ташқи аломатлари йўқолади. Ичаклар ва жигар тўғри ишлаб, босқичма-босқич заҳарли моддаларнинг энг майда заррачаларидан ҳам холи бўла бошлайди. Тошмалар йўқолади, қичиш камаяди, умумий ҳолат яхшиланади. Мазкур ҳолатда: соғлом ичаклар – гўзал тери принципи тўлиқ амалий кўриниш касб этади.